**ZAPISNIK**

s **14. sjednice** Gradskog vijeća Grada Makarske,

održane **17. ožujka 2023.** godine

u gradskoj vijećnici

***(tonski zapisnik sjednice je dostupan na www.makarska.hr)***

Početak u 09.00 sati.

Predsjednica Gradskog vijeća Grada Makarske Gordana Muhtić konstatirala kako je temeljem elektronske prijave utvrđen kvorum te da je na sjednici nazočno 13 od 15 vijećnika kao i da je održavanje sjednice pravovaljano.

**Sjednici nazočni vijećnici:**

1. Gordana Muhtić
2. Marina Puharić
3. Jakov Lovreta
4. Frane Filipeti
5. Tina Međurečan
6. Jurica Klarić
7. Jakša Jurasović
8. Marko Raos
9. Marko Ožić-Bebek
10. Joško Lelas
11. Petar Kelvišer
12. Ivana Miočević Franić
13. Stjepan Zelić

**Odsutni vijećnici:**

1. Jure Brkan
2. Joze Vranješ

**Ostali nazočni:**

1. Zoran Paunović, gradonačelnik Grada Makarske putem Zoom aplikacije

2. Antonia Radić Brkan, zamjenica gradonačelnika Grada Makarske

3. Lara Rakušić Ivanković, privremena pročelnica Upravnog odjela za opće poslove i

imovinu Grada

4. Tonći Batinić, savjetnik u Upravnom odjelu za opće poslove i imovinu Grada

5. Sandra Vranješ, privremena pročelnica Upravnog odjela za javne potrebe i društvene

djelatnosti

6. Matko Lovreta, privremeni pročelnik Upravnog odjela za razvoj Grada

7. Ivana Kraljević Radalj, privremena pročelnica Upravnog odjela za proračun, financije i

naplatu potraživanja

8. Mirna Kostanić Antunović, voditeljica Ureda za unutarnju reviziju

9. Antonijo Zec, upravitelj Pogona za obavljanje komunalnih djelatnosti

10. Bojan Mileta, zamjenik pročelnika Upravnog odjela za opće poslove i imovinu Grada

11. Ivana Pleić, viša stručna suradnica pri Upravnom odjelu za javne potrebe i društvene

Djelatnosti

12. Lidija Vukadin Vranješ, ravnateljica Javne ustanove Makarska razvojna agencija-

MARA

13. Ana Duvnjak, ravnateljica Javne ustanove Gradska knjižnica Makarska

14. Predrag Aranđelović, predstavnik Srpske nacionalne manjine

**Predstavnici medija:** RMR, TV Jadran – Studio Pašalić, Makarska danas – Ozren Franić, CROPIX-Ivo Ravlić, Slobodna Dalmacija – Dijana Turić, Radio Split – Vedran Ribarević

Predsjednica Gradskog vijeća Gordana Muhtić je na temelju čl. 82. Poslovnika o radu Gradskog vijeća Grada Makarske konstatirala da je sjednici nazočna većina vijećnika.

Himna „Lijepa naša domovino“

**Predsjednica Gradskog vijeća Grada Makarske Gordana Muhtić** je pozvala nazočne da minutom šutnje odaju počast preminulom bivšem gradonačelniku Grada Makarske Zlatku Gareljiću.

Na temelju članka 70. Poslovnika o radu Gradskog vijeća Grada Makarske predsjednica Gradskog vijeća Grada Makarske je objavila popis vijećnika koji su se prijavili za postavljanje vijećničkih pitanja i otvorila vrijeme predviđeno za vijećnička pitanja.

**Vijećnik Marko Ožić-Bebek**, postavlja pitanja:

1. Možete li nam reći koji je status gospođe Marine Andačić Krivić s obzirom da je ista bila temeljem presude vraćena na posao? Na stranicama Grada Makarske je izašao Glasnik Grada Makarske kojim ste ponovno radili izmjenu Pravilnika o unutarnjem redu i načinu rada gradske uprave Grada Makarske gdje je vidljivo da ste u Upravnom odjelu za opće poslove i imovinu Grada na mjesto savjetnika smanjili broj izvršitelja sa četiri na tri te ste u Upravnom odjelu za razvoj Grada savjetniku zaduženom za komunalno gospodarstvo smanjili broj izvršitelja sa pet na četiri. Koliko je poznato javnosti dvije zaposlenice su početkom veljače ove godine otišle u mirovinu a prethodne godine ste im produžili radni odnos iako su trebale ić u mirovinu. Zašto gospođa Andačić Krivić nije raspoređena na jedno od ta dva radna mjesta? jeste li se obratili sindikatu vezano za ukidanje tih radnih mjesta i jesu li isti bili suglasni s ukidanjem istih?
2. S obzirom da često govorite da ste iskomunicirali evo jedno pitanje što se tiče komunikacije? Tko je donio odluku o izmjeni namjene poslovnih prostora u vlasništvu Grada Makarske? konkretno pitam za prostor koji koristi Delfin Tours d.o.o. gdje je izmjena išla od turističke agencije u trgovinu kozmetikom i toaletnim proizvodima. Od kad znam za sebe u tom poslovnom prostoru je bila turistička agencija. Isti su najmoprimci tog prostora posljednjih 32 godine a promjena nastaje pred turističku sezonu, nisu uopće znali da će se to dogodit, toliko o tome kako ste iskomunicirali sa udrugom poslodavaca, odnosno udrugom ovih naših obrtnika ne poslodavaca.
3. Događa vam se sve što smo vam rekli da će se dogoditi. Prvo u srpnju 2021. pokrenuli ste izmjene i dopune Prostornog plana bez prethodne pribavljene suglasnosti na što smo vas upozoravali na ovom Vijeću. To ste uradili naknadno uz produženje postupka. Tada ste izbacili UPU Platno na što smo vas upozorili da to ne možete jer je UPU Platno u Prostornom planu višeg reda, odnosno u Prostornom planu županije Splitsko-dalmatinske. Svejedno ste takav prijedlog poslali u županijski Zavod za prostorno planiranje koje ih je između ostalog i zbog toga odbilo, odnosno nije dalo suglasnost. Nakon toga ste najavili da će te bez suglasnosti županije plan poslati u ministarstvo jer po vašem tumačenju mišljenje županije nije obvezujuće. Koliko čujemo sad ste dobili i odbijenicu u ministarstvu. Na sve to smo vas upozoravali ali vi niste na to, niste se na to osvrtali. Pitanje glasi možemo li dobit na uvid odgovor Ministarstva prostornog uređenja, graditeljstva i državne imovine i da li stvarno želite izmijeniti Prostorni plan jer ponašate se suprotno toj namjeni?

**Gradonačelnik Grada Makarske Zoran Paunović,** odgovara na postavljena pitanja:

1. Dakle pitanja su opširna. Pitanje broj jedan ja ću pokušat sažeto i kratko odgovoriti. Pitanje broj jedan koji je status gospođe Marine Andačić Krivić? Dakle status je kao što sam zadnji put odgovorio i vijećniku Brkanu, dakle sve one stvari koje je on iznio u tom svom pitanju i izlaganju su bile netočne, dakle radi se o tome da je status još uvijek na sudu. Dakle mi i jesmo poštovali zakonsku proceduru, dogodio se jedan manji nazovimo propust u proceduri i taj propust je sada ispravljen i dalje se predmet nalazi na sudu. U onom trenutku kada sud i kako sud odluči postupit ćemo dalje po zakonu. Tako da ne bih dalje komentirao cijelu priču, gradska uprava u ovom trenutku radi zaista dobro, ja sam mogu reći zadovoljan, zadovoljan sa radom svih pročelnika, zadovoljan sa radom svih zamjenika pročelnika, gradska uprava izbacuje nikad više akata, nikad kvalitetnije akte, pravilnike. U zadnjih godinu, godinu i pol dana zaista možemo, mislim da i svi mi građani možemo bit ponosni kako gradska uprava funkcionira. Naslijedili smo zaista loše stanje, bilo je 107 djelatnika ja mislim koji su bili u gradskoj upravi, trenutno je oko 60-ak djelatnika u gradskoj upravi i funkcionira zaista dobro. Ono što nas čeka u sljedećih dvije godine, kako bi rekao vaš šef i naš premijer, mislim da će to bit godina isporuke. Dakle jako puno projekata je pripremljeno, jako puno projekata je dovedeno do određene faze lokacijske dozvole, građevinske dozvole, tako da očekujemo da će ova gradska uprava na ovaj način kako je posložena u sljedećih dvije godine zaista pokazati sav svoj raskoš talenta i isporučiti jako puno projekata. Vaše drugo pitanje dakle čisto samo da ukratko, dakle odgovor na vaše prvo pitanje još uvijek je predmet na sudu, pričekajmo. Sindikat da, poštovali smo proceduru, sindikat se očitovao na izmjene sistematizacije, sindikat se očitovao i na promjenu u samom startu Odluke o ustrojstvu tako da tu je procedura zakonska ispoštovana i sad očekujemo pravorijek suda.
2. Drugo pitanje odluka o izmjeni namjena poslovnih prostora. Kažete da nismo dobro iskomunicirali. Gledajte mi o tome govorimo zadnjih sigurno godinu dana, to je zakonska procedura koja je morala bit napravljena, to je nazovimo vrući kumpir koji ste nam opet ostavili u naslijeđe. To je nešto što je stupilo na snagu mislim 2018., 2019., kada svi poslovni prostori u vlasništvu Grada ili bilo koje lokalne uprave i samouprave jednostavno da bi se dodjeljivali trebaju ići na natječaj i ovo je prvi put da je jedan takav natječaj proveden. Mi smo znali od početka i zadnjih godinu dana zaista znamo da je to ovo što sam i rekao vrući krumpir i to je zaista teško, u tim poslovnim prostorima određeni ljudi su godinama zasnivali svoj poslovni odnos. Nije tu samo Delfin Tours, tu je Turist biro, tu je Flamengo, tu je jako puno gradskih prostora koji jednostavno na neki način, možda da Lara kaže nešto više, ali načelno to je nešto što je nama ostavljeno u nasljeđe. Mi da bismo bilo koji poslovni prostor iznajmili on mora ići na javni natječaj, na taj javni natječaj nažalost po zakonu može se javiti bilo tko drugi. Dakle može se javit bilo tko iz Zagreba, iz Osijeka, iz bilo kojeg dijela Hrvatske i konkurirat da zauzme taj prostor. Ja znam da se vi niste htjeli radi ovog svog glasačkog tijela baviti s time, mi smo se uhvatili kao što smo se uhvatili od samog početka sa zaista teškim problemima koji su nam ostavljeni u nasljeđe. Mi to rješavamo, rješavamo ih evo već u prve dvije godine i jedan od tih problema je upravo i namjena poslovnih prostora. Jasno komuniciramo, komuniciramo cjelokupni projekt stare gradske jezgre, oživljavanja stare gradske jezgre, nekidan je bilo i pohvaljeni smo zato i od strane komore nacionalne i gospodarske komore i obrtničke komore, dakle projekt Lokale u kale koji je zaista postigao jedan krasan uspjeh, to je jedan dio cjelokupnog oživljavanja stare gradske jezgre ali evo ako će Lara nešto dodat vezano za Pravilnik slobodno me nadopunite.

**Privremena pročelnica Upravnog odjela za opće poslove i imovinu Grada Lara Rakušić Ivanković,** odgovara na postavljeno pitanje:

1. Ne o Pravilniku, govorimo o natječaju i o namjeni. Naime zakonom iz 2018. uistinu se dogodilo to da naši poslovni prostori moraju ići na javni natječaj i u tom trenutku se daje mogućnost pet godina plus ako ste dobro odkomunicirali, ustvari ako ste dobar zakupnik možete se javiti još jedan put što znači maksimalno deset godina da budete u prostoru, ne kao do sada iz godine u godinu. U cilju svega toga u interesu građana, građani su znali da će se natječaji raspisat s obzirom da su se i dolazili interesirati. Svako tko se interesirao za poslovni prostor dobio je informaciju da pošalje pismo namjere koje ujedno nije pismo namjere koje će vas obavezat da ste dobili nekakav prostor nego čisto da se vidi impuls građana. Sama namjena, ovdje je spomenuta, je u ovlastima gradonačelnika, nekada je za to trebalo postojat povjerenstvo međutim izmjenom zakona je u ingerenciji gradonačelnika. Istina da se par poslovnih prostora promijenilo namjenu i normalno da se sada dešava ovakva situacija kakva je 21.03. je završni dan za predaju molbi, tj. ponuda, nakon toga će ići zaključenje ugovora i onda se kreće sa programom koji se zove poticaj i upravo zbog toga išlo se sa korakom da se prvo srede poslovni prostori u interesu Grada, tj. u našem vlasništvu a paralelno nakon toga da i ti koji ispune uvjete mogu sudjelovati u programu poticaja. Znači namjena je u ovlastima gradonačelnika, ne povjerenstva kao što je nekada bilo, zakon o kojem govorim je stupio na snagu od 2011., nakon toga je doživio niz izmjena, najvažnija izmjena je 2018. kada je utvrđeno da svi poslovni prostori u vlasništvu Grada makarske, ustvari jedinica lokalne samouprave, moraju ići na natječaj od pet godina otvoren normalno za sve građane Republike Hrvatske a sada smo u Europskoj uniji pa tako i za njih. Znači namjena je nešto što gradonačelnik utvrđuje.

**Gradonačelnik Grada Makarske Zoran Paunović,** odgovara na postavljena pitanja:

1. Htio sam zahvaliti evo na iscrpnom nadopunjavanju drugog pitanja i mislio sam se osvrnit na treće pitanje. Dakle vaše treće pitanje vezano za Prostorni plan. Da došlo je mišljenje ministarstva koje je negativno. To negativno mišljenje ministarstva je uglavnom napravljeno na način da je neusklađeno sa županijskim planom. Zakon inače propisuje, ja ću vam sad ukratko čisto objasnit cjelokupne korake koji nas čekaju, dakle to nisu one informacije koje ste vi sad maloprije navodili i ja ću na kraju dat svoje nekakvo mišljenje, svoje nekakav zaključak zašto mislim da se dogodilo ovo što se dogodilo i što je meni zapravo potpuno nelogično ali dobro mi ćemo poslušati upute ministarstva i mi ćemo provesti cjelokupan hodogram i proceduru koju su nam rekli. Dakle županijski Zavod za prostorno uređenje je dao negativno mišljenje na izmjene i dopune Prostornog plana zbog neusklađenosti. Moramo biti svjesni da zakon propisuje da je potrebno ishoditi mišljenje županijskog Zavoda ali nije potrebno ishoditi pozitivno mišljenje. Postoje mnogi primjeri ostalih prostornih planova gdje je resorno ministarstvo izdalo suglasnost unatoč negativnom mišljenju zavoda. Ja mislim da je ovo političko pitanje, ali dobro to ću reći na samom kraju izlaganja. Izmjene i dopune Prostornog plana Makarske započele su tri mjeseca prije usvajanja županijskog plana, dakle mi smo započeli cjelokupnu proceduru kad smo tek došli na vlast prije nego što je uopće županijski plan imao javno izlaganje, prije nego što je županijski plan postao pravomoćan, samim time zakonski nas ne bi trebalo obvezivati da budemo usklađeni sa županijskim planom, međutim evo u ovom trenutku mišljenje županije i isto tako mišljenje ministarstva je suprotno od ovoga. Ministarstvo je zauzelo stav da usklađenje sa županijskim planom nije nužno potrebno, dakle oni to jesu rekli ali da je u ovom slučaju u odluci potrebno jasno definirati obuhvat izmjene i dopune, dakle to je sad jedna priča koja govori o određenim specifičnostima jer se radi isključivo o građevinskom području naselja, izdvojenim dijelovima tog područja, također izmjenama i dopunama ne smiju ni na koji način se intervenirati u zone koje se nalaze izvan građevinskog područja što znači da se ne moraju prihvatiti ni zahtjevi javnopravnih tijela koji se odnose na te zone. Naprimjer konkretno u ovom slučaju radi se o solarnom sušenju mulja, radi se o jednom velikom zahvatu aglomeracije koji je donesen još u vašem mandatu, zapravo propušteno je donešeno kad ste radili izmjene i dopune 2020., dakle jedan zahvat koji nije obuhvaćen Prostornim planom i samim time cjelokupni projekt aglomeracije je doveden u pitanje. Mi kad smo radili izmjene tekstualne Prostornog plana prihvatili smo zahtjev Vodovoda u kojem je stajalo, zahtjev vodovoda kao javnopravnog tijela u kojem je stajalo između ostalog da se definira područje solarnog sušenja mulja koji je bio opet vrući krumpir kojeg ste nam ostavili u nasljeđe, međutim evo u ovom slučaju ministarstvo je reklo da se primjerice takav jedna stvar, takav jedan zahvat ne bi smio biti dio ovih izmjena i dopuna Prostornog plana. Ja mislim da je to pogrešno, ja mislim da će s time doći, praktički upitna je cijela aglomeracija, upitni su ukupno 800.000.000,00 kuna koje je Vodovod već dobio. Samim time ne može krenit u realizaciju svojih projekata. Mi smo to htjeli spriječit s ovim izmjenama i dopunama, međutim sada kako ministarstvo tumači mi moramo to izbacit iz ovih izmjena i dopuna prostornog plana. Samim time hodogram nekakvih aktivnosti bi bio mi ćemo tražiti sada ponovno mišljenje za zaštitu okoliša Splitsko-dalmatinske županije o potrebi ponavljanja postupka ocjene o potrebi Strateške procjene utjecaja na okoliš. Pretpostavljam da će to ić relativno brzo, gospođa Vuković s njom smo već obavili razgovor, ja očekujem da će to mišljenje bit isto u skladu kao i ovo do sada, da neće bit strateška ocjena jer inače zaista taj proces traje otprilike dvije godine, jer se radi kažem samo o tekstualnim manjim izmjenama. Sljedeći proces je dakle donošenje izmjena i dopune odluke na Gradskom vijeću, dakle sazvat ćemo Gradsko vijeće u nekakvom kratkom periodu, čim dobijemo to mišljenje, da se izmijeni ta odluka u kojoj se onda treba zapravo donijeti korigirani nacrt u kojem će se između ostalog izbaciti to solarno sušenje mulja. Ide ponovna javna rasprava u trajanju od 15 dana, također traženje zahtjeva javnopravnih tijela prije toga 15 dana, izvješće o ponovnoj javnoj raspravi i konačan prijedlog se predaje županijskom Zavodu, oni imaju rok od 15 dana, konačan prijedlog se šalje ponovno ministarstvu na dopunu i vjerujemo da će ovaj put to biti pozitivno mišljenje, nakon toga ide na Gradsko vijeće. Okviran nekakav hodogram, nekakav rok koliko bi to trebalo trajati je nekakva dva do tri mjeseca i onda opet sve ovisi o ministarstvu. Evo to je ukratko cjelokupna procedura. Dakle moj nekakav zaključak cijele ove priče dakle imate legalno izabranu vlast, imate vlast koja se zaista opredijelila da stane na kraj bespravnoj gradnji, da stane na kraj prekomjernoj gradnji, imate vlast koja je napravila sve da ukine višestambenu izgradnju, koja je napravila sve u prijedlogu da se smanju koeficijenti i hotelima, da se ukine aparthoteli, međutim bez obzira na volju naroda, bez obzira na volju lokalne vlasti, bez obzira na sve te korake koje smo zaista po proceduri napravili vi i dalje imate županiju, vi i dalje imate ministarstvo koje bez obzira na volju naroda, bez obzira na volju lokalne uprave i samouprave jednostavno opstruira cijeli proces. Možda vizualno čisto da predočimo našoj javnosti, da predočimo našim građanima, to vam je kao kad primjerice poduzetniku inspektor, evo vaš brat je inspektor, dođe u nadzor, taj inspektor vam može naći ne znam primjerice neku kardinalnu grešku i zaista vas opalit po džepu ili vam može tražit dlaku u jajetu i ne obraćat nekakvu pozornost na širi društveni interes, na javno i zbog primjerice natpisa kojeg eventualno kao poduzetnik nemate na vratima lupit vam ogromnu kaznu. Ista stvar je s ovim izmjenama i dopunama Prostornog plana, dakle ja mislim da je ovdje i županija i ministarstvo pogriješilo, dakle lokalna uprava i samouprava je jasno odredila kojim smjerom idemo, napravili smo prijedlog kojim smo smanjili koeficijente, napravili smo prijedlog koji zaustavlja prekomjernu izgradnju, napravili smo prijedlog koji nas zapravo vraća nazad na postavke održivog razvoja ali evo u ovom slučaju imamo županiju, imamo ministarstvo koji jednostavno to tako ne vide.

**Vijećnik Marko Ožić-Bebek,** komentar odgovora:

1. Evo imali smo jedan tipični primjer politizacije. Znači pitanje je glasilo, samo ću vam kazat, znači možemo li dobit na uvid odgovor ministarstva? Nismo dobili to, a dobili smo čitavu priču da je država kriva i županija, da se država i županija, znači vi tvrdite da je županijska ustanova i država rade protiv Grada Makarske. ako tako mislite to je onda vaše mišljenje. A vaše mišljenje i vaša logika što ste spomenuli na početku je dovela do svega ovoga, da ste samo malo slušali nas ne bi pričali o ovoj temi. A Platno je već bilo u županijskom planu prije ovog i prije izmjena.
2. A ovo što se tiče vaše komunikacije evo sad ću vam samo ovdje navesti: „Znači korisnici smo gradskog prostora na adresi Kačićev trg 16 od 1991. godine, želeći da i dalje budemo korisnici u prvi mah vidimo da naš prostor nije na javnom natječaju. Kao savjestan najmoprimac odlazimo provjerit u gradsku upravu i saznajemo da je istom u međuvremenu promijenjena adresa pa je sad na broju Kačićev trg 22“. znači promijenjena adresa oni ne znaju uopće da je njihov prostor u najmu. „Vjerojatno se radi o zavaravanju protivnika, iste te službe su nam poslale račun sa starom adresom“. Evo to smo dobili od zakupca, a o komunikaciji neću govorit.

**Privremena pročelnica Upravnog odjela za opće poslove i imovinu Grada Lara Rakušić Ivanković,** odgovara na komentar:

1. Ja ću samo kratko da su se adrese mijenjale po sili zakona i sada je u tijeku izmjena jer s obzirom za sve poslovne prostore se traži da svaki poslovni prostor ima svoj broj, znači radi katastra tako da je to jedan niz okolnosti koji eto zakon traži, eto dosad je, i sama logika vam kaže da poslovni prostori se nalaze i ulaze sa Obale kralja Tomislava a vode se na Kačićevom trgu upravo radi toga što je jedinstveni i glavni ulaz u zgradu sa Kačića. Znači u toj nelogičnosti svega pokušava se sada sa katastrom doći do toga da se ustanove i pravi brojevi i to je ono što je u tijeku a o samoj komunikaciji to.

**Vijećnik Marko Ožić-Bebek,** komentar odgovora:

1. Jednostavno je greška bila. Recite falili smo i nema čitave priče, nemojte mi objašnjavat zakonski zbog čega ste vi radili izmjene brojeva. Falili ste, niste ljude obavijestili.

**Predsjednica Gradskog vijeća Grada Makarske Gordana Muhtić,** odgovara na komentar:

1. Ali evokao što vam je i rečeno Zakon o zakupu poslovnih prostora u vlasništvu Republike Hrvatske i jedinica lokalne samouprave je donesen 2018. a nisu od tada usklađeni ugovori, a ovo drugo vam je rečeno da zakon nalaže i da katastar nalaže promjenu adresa i kućnih brojeva. Ne znam koji dio nije jasan.

**Gradonačelnik Grada Makarske Zoran Paunović,** odgovara na komentar:

1. Ma htio sam samo reći zaista je ovo vrući krumpir. Dakle ovo je zaista nešto što zakonski moramo napravit, ja bi najsretniji bio da mi možemo decidirano dat i ograničit sve te poslovne prostore na naše lokalno stanovništvo, na naše lokalne poduzetnike. Ne možemo. To je jednostavno zakonska obaveza da ide na natječaj i da se može javiti bilo tko. Evo meni je stvarno žao, spomenuli ste Delfin Tours, Delfin Tours nije jedini namjena je promijenjena govorim i Flamengu, namjena je promijenjena ja mislim i Turist birou. Dakle to je sve u skladu, vi govorite da ne komuniciramo, mi zaista komuniciramo cijelo vrijeme javno, cijelo vrijeme transparentno na stranicama, na stranicama Grada, na Facebooku. Dakle ne znam vi dok ste bili gradonačelnik ili dok je bio gospodin Brkan gradonačelnik ja nisam vidio takvu transparentnost i nisam vidio zaista toliku komunikaciju prema javnosti, otvorenost kao šta ima ova gradska uprava.

**Predsjednica Gradskog vijeća Grada Makarske Gordana Muhtić,** odgovara na komentar:

1. Evo da bi bilo jasno članak 6. Zakona o zakupu i kupoprodaji poslovnog prostora koji je stupio na snagu, ove izmjene i dopune, u Narodnim novinama 112/18. Niste ga osporili ali nama osporavate obvezu da postupamo u skladu sa zakonom. Zakon jasno kaže u tome kakve su obaveze, znači maksimalno pet plus pod uvjetima još dodatno pet i da je dužan zakupnik poslati zahtjev 120 dana prije isteka roka i to samo za produženje onih prvih, nakon prvih pet godina a iza toga naprosto mora ići na natječaj. Eto to je taj dio.

**Gradonačelnik Grada Makarske Zoran Paunović,** odgovara na komentar:

1. Može samo pitanje za vas? Evo zašto ako je 2018. stupio Zakon zašto vi to niste napravili u svom mandatu, u mandatu Jure Brkana zašto HDZ-ova vlast nije napravila ovo što mi sada 2023. moramo napraviti?

**Vijećnik Marko Ožić-Bebek,** komentar odgovora:

1. To ćete morati pitat Juru Brkana a meni odgovorite na pitanje jednostavno, ja vas ne pitam o zakonu, pitao sam vas da li sindikat ste konzultirali i kako vam uje odgovorio? Polovično ste mi odgovorili da ste ga pitali, niste rekli je li odbio ili nije odbio.
2. Ovdje sad pričamo o komunikaciji a vi se pozivate na zakon. Mene to ne zanima. Čovjek nije uopće znao da njegov prostor ide jer je kriva adresa. U našem mandatu se znalo koja je adresa kome a vašom transparentnosti se ne zna koja mu je adresa. Recite pogriješilo se i završimo priču.

**Vijećnik Joško Lelas,** postavlja pitanje:

Samo mali odgovor pošto sam direktno prozvan, rečeno je vaš brat. Znači generalno stoji pravilo a to vi znate da je *ignoratio lege non exusat*, znači ako ne poznajete zakon to vas ne opravdava i ne možete se vaditi kako jedni, kao drugi, vaše je da poštivate zakon. Ako smatrate da su ovi prethodnici loše radili i županija i država krenite u upravni postupak, nemojte ispravljati ništa ako smatrate da ste u pravu. Znači to je moj savjet ako smatrate da ste u pravu, da su oni u krivu, idite upravnim postupkom a ne u izmjene. Toliko da argumentirano govorimo koliko ste u pravu.

1. Zahvaljujem gradonačelniku i sadašnjoj vlasti na težnji da se ovaj grad stavi u novo okruženje, da napravimo nešto novo u ovom gradu, naročito u pogledu digitalizacije, pa u tom smjeru i ja postavljam jedno pitanje. Naime poznato je da u gradu Makarskoj jedno 80% ljudi nemaju pristup brzom internetu. Ako govorimo da ćemo mi napraviti na digitalizaciji a da neće građani imat pristup brzom internetu onda mi je to sve malo na tankoj niti. A još više žalosti činjenica da su sva mjesta u Makarskoj rivijeri imaju pristup optici a da ne govorimo svi gradovi u Hrvatskoj kako su riješili pitanje optike. Nažalost u Makarskoj je to zanemareno a sami smo svjedoci kako govorimo da ćemo mi raditi brzo, moderno, u skladu s vremenom da bismo danas imali prosječnu brzinu negdje na 20 mega piksela, 30 maksimalno i sva ta ograničenja nam inače stvaraju probleme i u razvoju turizma jer znamo da Makarska je naslonjena na veći dio privatnih iznajmljivača koji na žalost svojim gostima ne mogu ponudit ni kvalitetni Internet pa onda još više se sramotimo kada gosti dođu pa vide u kakvom okruženju dolaze. Mislim da postoji mogućnost da se izvrši pritisak na sve tele operatere i volio bih da čujem od vas što ste mislili poduzet po tom pitanju?

**Predsjednica Gradskog vijeća Grada Makarske Gordana Muhtić,** odgovara na pitanje:

1. Ja ću samo jednu sitnicu gradonačelniče ako mi dopustite. Znam pošto surađivan s mjesnim odborima da su predsjednici mjesnih odbora, recimo Velikoga Brda, više puta se obraćali primarno T-comu kao, odnosno Hrvatskom telekomu kao glavnom izvođaču tih radova. U pravilu su dobivali odgovor pa mi ćemo vas staviti u nekakvom budućem razdoblju, znači Veliko Brdo ima jedan od najvećih problema naravno sa internetom iako i mi u centru grada tijekom ljetnih mjeseci imamo problema ali u svakom slučaju mjesni odbori su samostalno više puta išli prema operaterima koji su dužni izgraditi optičku mrežu. Eto to je ono što ja mogu reći.

**Gradonačelnik Grada Makarske Zoran Paunović,** odgovara na postavljeno pitanje:

1. Ma ja bih samo jedan kratki ispravak, vjerujem da je to tipfeler, ne radi se kada govorimo o brzini, ne radi se o mega pikselima nego se radi o megabajtima. Megabajti ne mega pikseli. Sad ne znam ovaj podatak što ste rekli 80% ljudi nemaju brz pristup internetu to mi je sasvim ono podatak za koji ne znam gdje ste izvadili. Obično kada ljudi kažu zna se, čim kažu zna se obično nije provjereni podatak. Jeste zaista sigurni da 80% ljudi u Makarskoj nema pristup brzom internetu?

**Vijećnik Joško Lelas,** komentar odgovora:

1. Točno. Znači optiku pitajte tele distributere tko sve ima pristup optici pa ćete vidjeti da veći dio grada nije pokriven optikom. Evo ovdje od vas ne znam tko sve ima optički pristup. Neka digne ruku netko tko ima pristup optici. Nema nitko eto. Znači svi se bavimo turizmom a to nemamo, malo smo zaostali.

**Gradonačelnik Grada Makarske Zoran Paunović,** odgovara na komentar:

1. Dobro evo to je sigurno pitanje koje je potrebno provjeriti, možemo vidjeti sa T-comom, možemo vidjeti sa A1, ali realno gledano tu se slažem u potpunosti, dakle ukoliko zaista, to je jedna od ključnih infrastrukturnih stvari koje zaista moderni gost traži, pogotovo mlađa populacija gostiju. Mi smo između ostalog kad smo krenuli nama je gradska uprava pod optikom, gradska uprava je pod optikom i kad smo krenuli u proces digitalizacije, evo ja bih to ponovno htio istaknuti, mi smo zaista čim smo ušli u gradsku upravu naišli na prahistoriju. Dakle kad se usporedimo danas i ono što je bilo prije godinu i po, dvije godine, kad smo mi došli mi smo zaista napravili kvantni iskorak. Tu govorimo o primjerice evo digitalizaciji sjednica Gradskog vijeća koji je bio jedan od prvih koraka, uvođenje Internet bankarstva, plaćanje kripto valutama, da ne govorimo sada o uvođenju uredskog poslovanja, da ne govorimo o vođenju projekata program koji je nedavno, kadrovska evidencija. Dakle jedna cijela plejada digitalnih usluga, GIS sustav, dakle možda građani još uvijek nisu dovoljno spremni koristiti te usluge ali to je nešto što će jako puno u budućnosti biti govora i doprinijeti cjelokupnom transparentnom radu gradske uprave. Tako da evo ja se slažem s time ako je zaista ovaj podatak točan da 80% ljudi nema pristupa optici to je zaista zabrinjavajuće i evo mogu reći da možemo se po tom pitanju usuglasiti i krenuti prema A1 i T-comu i vidjeti.

**Vijećnik Joško Lelas,** komentar odgovora:

1. Upravo to mi je i želja jer oni su svi dobili novce od Europske zajednice da bi omogućili građanima pristup brzom internetu a osobito u svjetlu turizma digitalne nomade danas svi spominjemo a gdje ćete ih dovesti. Sramotimo se mislim kad dođu takvi ljudi koji traže a imamo kvalitetne i smještajne jedinice, imamo vile s bazenima i kada biste nekome iznajmili takav jedan prostor kao digitalnom nomadu, ljudi koji mogu i kojima je potreban takav jedan smještaj onda se osramotite i to daje samo sliku o gradu ne samo o pojedincu.

**Predsjednica Gradskog vijeća Grada Makarske Gordana Muhtić,** odgovara na komentar:

1. Gradonačelniče samo da podsjetimo oni nisu plaćali ni naknadu za postojeću što su mrežu imali a kamoli da su krenuli sa uvođenjem novog, tako da to su isto bile promjene koje su uočene pa ste onda tužbama, to smo već pričali o tome da je.

**Gradonačelnik Grada Makarske Zoran Paunović,** odgovara na komentar:

1. To je recimo bila situacija di nas često mediji prozivaju za odvjetničke troškove. Primjerice samo ti odvjetnički troškovi koji su plaćeni gdje smo tužili T-com za naknadu naših cesta, nerazvrstanih cesta, naše infrastrukture i gdje je to propušteno, ja mislim da ste zadnji put vi gospodine Bebek potpisali taj ugovor to je bilo ja mislim 2009. ili 2011. ne mogu se sada sjetit i taj ugovor je iznosio na nekakvih 100.000,00 kuna godišnje i sad sljedećih 10 godina je zapravo propušteno *update-ranje* cjelokupnog tog procesa koji smo mi započeli isto tako čim smo došli i T-com sada puni gradski buđet s 300.000,00 kuna godišnje što je zapravo povećanje od tri puta i očekujemo tužbom unazad pet godina da nam se plati naknada upravo u tom iznosu, to je otprilike nekih sa zateznim kamatama 1.000.000,00, 1.500.000,00 kuna koje očekujemo upravo zbog te tužbe prema T-comu jer su koristili neovlašteno, mislim neovlašteno, koristili su zapravo bez naknade našu infrastrukturu.

**Vijećnica Ivana Miočević Franić,** postavlja pitanja:

1. Dakle molim odgovor na pitanje koliko ste puta od kada ste stupili na funkciju gradonačelnika, što vi, što vaša zamjenica, bili službeno odsutni s radnog mjesta u Gradu, zanima me točan broj službenih puteva, razlozi službenog odsustva, tj. predmet službenih sastanaka, konferencija, itd. S druge strane zanima me točan broj održanih sastanaka u županijskim upravnim odjelima, drugim županijskim tijelima, županijskim institucijama ili ustanovama te u ministarstvu na kojima ste vi, vaša zamjenica ili netko od pročelnika sudjelovali radi rješavanja lokalne problematike koja je pod ingerencijom ili u suradnji sa županijom ili ministarstvima.
2. U Programu za dodjelu potpora mikro i malim poduzetnicima i obrtnicima s ciljem revitalizacije stare gradske jezgre za 2023. godinu kojeg ste donijeli 01. veljače kažete da potičete poduzetništvo u staroj gradskoj jezgri. Grafička podloga iz članka 1. Programa koju ste uz ovaj program predočili u koliziji je sa grafičkom podlogom Kulturno-povijesne cjeline grada Ministarstva kulture Republike Hrvatske iz 2011. a koju ste inače koristili kao podlogu za Odluku o urbanoj opremi. Smanjivanjem crte obuhvata stare gradske jezgre izostavili ste dio makarskih obrtnika i poduzetnika koji bi trebali imati pravo na potporu jer su dio stare gradske jezgre. Druga nelogičnost odnosi se na obvezu minimalnog razdoblja rada u godini koja ovim programom potpora iznosi šest mjeseci, smatramo da se na taj način promovira sezonalnost umjesto produljenja turističke sezone i nije nam jasno zašto trošite javni novac za potpore polugodišnjem radu. I na kraju treća nelogičnost odnosi se na visinu potpora gdje se favoriziraju poduzetnici i obrtnici početnici kojima se dodjeljuje potpora od 10.000,00 eura za razliku od postojećih obrtnika i poduzetnika koji mogu ostvariti potporu maksimalno 2.000,00, 3.000,00 ili 4.000,00 eura. Dakle možete li mi objasnit navedene nelogičnosti iz programa potpora?
3. Treće pitanje vezano je za medije. Dakle u tijeku je e-savjetovanje za Pravilnik o financiranju programskih sadržaja lokalnih medija. Za tu istu svrhu u Proračunu je osigurano 26.545,00 eura, s obzirom da ste na brzinu ugasili glasilo Makarsko primorje, u stalnim ste prijepisima s portalom Makarska danas i Makarskom kronikom odnosno Slobodnom Dalmacijom, zanima me imate li informaciju je li netko planira otvoriti neki novi medij u Makarskoj, iskoristiti dio sredstava za *fresh start* novog gradskog medija a u svrhu kreiranja pozitivne slike o gradu bez kritičkog osvrta na probleme i izazove sa kojima se svakodnevno suočavamo i je li ovaj Pravilnik uvod u to?

**Gradonačelnik Grada Makarske Zoran Paunović,** odgovara na postavljeno pitanje:

1. Dakle što se tiče prvog pitanja ja sad u ovom trenutku ne mogu, nemam točne podatke, ja mislim da je to u opisu moga posla. Dakle koliko sam puta bio službeno odsutan, točan broj službenih puteva, razlozi, dakle to je sve nešto što svaki put kad se ode na bilo kakav put postoje naravno zapisnici, sve to idu izvještaji sa svakog tog puta tako da je sve to javno dostupno. Zapravo to je sve u Odjelu ja mislim za financije. Točno koliki je trošak svakog tog puta, niste pitali trošak, ma dobro, mislim troškove po meni ne trebate ni pitat kad sve se vidi jer smo napravili maksimalnu transparentnost tako da svaki račun ono što smo i obećali u startu kad smo bili u kampanji da će se svaki račun vidjeti, da će sve bit maksimalno transparentno, čak smo vratili unazad četiri godine tako da se vidi odmah i isplate iz Proračuna unazad četiri godine. Bilo je jako puno operativnih sastanaka i u županiji, bilo je jako puno i u ministarstvima. Neke smo komunicirali, neke nismo jer jednostavno ne stižemo jer nemamo zapravo cijeli odjel za PR koji bi praktički da nas cijelo vrijeme slijedi i prati mogao objavljivat na dnevnoj bazi tri do četiri vijesti. Tako da realno gledano u ovom trenutku vam ne mogu reći tu informaciju. Kada biram na koje primjerice službene puteve ići i koji su razlozi to je uvijek u službi Grada. dakle to sam rekao i zadnji put kad se pokrenula cijela tema oko ne znam mog odlaska ne znam ni ja gdje je bilo u Francusku primjerice, evo u Francusku gdje su stvarno u medije izašli totalno krive informacije potpuno neprovjerene, dakle i točno je bilo napisano na mom facebook profilu zašto smo otišli u Francusku i da smo izlagali i da je tamo bio Europanov natječaj, da je taj natječaj trenutno u tijeku, da je to jedna divna prilika da Makarska se ucrta na kartu i da bude uz bok gradovima poput Barcelone, poput Helsinkija, poput Bad Klenkircheima, neki gradovi koji zaista su u europskim okvirima davno već usvojili te načine javnih natječaja i donošenja rješavanja svojih urbanih sredina putem arhitektonsko javnih natječaja. Mi nažalost to nismo, mi smo prva gradska vlast koja je pokrenula tu priču, dakle napravili smo javno arhitektonski natječaj urbanistički za rivu, za Peškeru, evo sada se ista stvar radi za tržnicu, gastro centar i za ribarnicu. Tako da je to bio jedan od razloga zašto smo zamjenica pročelnika Katarina, ja i ekipa iz Europana Hrvatske otišli na predstavljanje tog projekta, jer je ideja da se mladi arhitekti do 40, 40 i nešto godina uhvate u koštac i daju nam nove ideje na koji način će riješiti primjerice takve jedne stvari. Ja nisam često puta puno niti komunicirao kad smo bili na samom startu mandata kad smo išli recimo na sastanke sa županijom, mi smo također zajedno pokrenuli u nekoliko navrata sastanke na razini cijele Makarske rivijere, svih načelnici i gradonačelnici pa smo išli u župana, zamjenika župana, sve po pitanju zdravstva, po pitanju školstva. Bili smo na sastanku u Zagrebu kod ministra Vilija Beroša, mislim da sada ne nabrajam sve te sastanke, ja zaista ih ne znam ne mogu ih izbacit iz rukava, dosta ih je bilo. Ali ovo upravo to što sam rekao na početku to je jednostavno dio posla, ja zaista mislim da je to dio posla. Jako puno naših voditelja projekata, pročelnika, također su išli na sastanke primjerice u Županijske ceste, u Hrvatske ceste, kada se radi o projektima ministarstva itd. Tako da zaista tu ne mislim da je to nešto što bi trebali posebno imati nekakav izvještaj, ja mislim da je to zaista dio posla. I ne mislim, mislim vjerojatno će se i gospodin Bebek evo ovdje iz oporbe, on je bio gradonačelnik, složiti da je to jednostavno dio posla gradonačelnika.

**Zamjenica gradonačelnika Grada Makarske Antonia Radić Brkan,** odgovara na postavljeno pitanje:

1. Što se tiče teme Programa za dodjelu potpora mikro i malim poduzetnicima i obrtnicima ja zaista ne vidim ovdje nikakvu nelogičnost isključivo iz razloga što sam i sama bila i obrtnik i poduzetnik i ovaj program nismo radili samostalno već i u skladu sa Hrvatskom udrugom poslodavaca Zagreb, Split, koji to već rade godinama. Radile su naše kolege iz Larinog odijela zajedno s pročelnicom Larom i možda ono što je vas u vašem pitanju rekla bih najviše zanimalo a znamo i razlog jer je bilo nekakvih nezadovoljnih obrtnika, dakle mikrolokacija unutar stare gradske jezgre koja je određena grafičkim prikazom, u biti u programu, je sastavni dio tog programa i navodi se da će se ove godine fokusirati na taj segment. Vi znate da smo mi od početka govorili da nam je cilj oživjeti staru gradsku jezgru. Stara gradska jezgra po nekoj kategorizaciji Ministarstva kulture je naravno širi opseg i naravno da je to nekakav dugoročni plan, međutim kao i sve i ovo treba raditi u fazama. Moramo bit svjesni da za početak naša žila kucavica Kalalarga je ona koja je prazna, dakle smatramo i tog smo stava i ne smatramo to nelogičnim da najprije trebamo pokazati dobrim primjerima da može krenuti sami centar sa oživljavanjem a onda će se na njega osloniti i sve ostale ulice pogotovo one koje su preko ceste. Znači tu govorimo o Jadranskoj ili govorimo gore o dijelu di je ribarnica. Mislim da je program jako dobro složen, dugo se promatralo, da će bit nekih propusta vjerojatno hoće jer tko radi griješi, da će nam poduzetnici i obrtnici ukazat na neke stvari, vjerojatno hoće. Da ćemo kad krenu prikupljanje troškova i slično vidjeti da smo to mogli bolje, biti će i toga, ali zato smo upravo napravili program koji je jednogodišnji da bismo tijekom ove godine, jer i ovo se radi po prvi puta u Makarskoj, prikupili iskustva, znanja, vidjeli koje smo propuste potencijalno napravili ili što smo mogli bolje da bi sljedeće godine program bio što kvalitetniji i bolji. Znači ponavljam ja uopće ne vidim nelogičnosti jer ne smatram da nešto što Grad donosi mora bit u skladu sa odlukom što je konkretno stara gradska jezgra. Projektom Lokale u kale smo stvarno dobili i mi vjetar u leđa jer su nas tu podržale i nacionalne institucije. I spomenuli ste da potičemo šest mjeseci i da potičemo sezonalnost. Pa evo ja stvarno, meni to zvuči moram priznat smiješno jer lokali u Makarskoj rade tri mjeseca i ovo isto tako nismo donijeli na temelju neke naše odokativne procjene već smo radili neku analizu kroz zadnje dvije godine, gdje da smo išli na osam mjeseci bila bi jedna lijepa priča ali možda utopijska iz razloga što se na ove poticaje ne bi prijavilo niti upola ljudi koji bi se ovako. Znači moramo ići korak po korak, ništa se ne događa preko noći. Nama je cilj dati vjetar u leđa da se sa tri mjeseca maknemo na šest mjeseci. Isto tako moramo znat da neki obrtnici i poduzetnici koji su u gradu i koji rade 12 mjeseci godišnje ne rade zato što im se to isplati nego većina njih je dobila poticaje od države za samozapošljavanje i moraju radit 12 mjeseci godišnje dvije godine i pokriveni su im troškovi doprinosa. A da se razumijemo ja osobno, a mislim da je to stav i gradonačelnika, se zalažemo i smatramo da je jedini ispravan put da se povećaju plaće i da se poveća zaposlenost je da država smanji opterećenje na privatni sektor i da smanji doprinose. Znači sve ovo što dajemo mi, država, sve je to super ali to je sve kratkoročno, ono što treba napravit nažalost nije u našoj ingerenciji, međutim trudimo se i lobiramo na sve moguće načine kako bi se i naš glas čuo i dali jasno mišljenje što će potaknuti zapošljavanje i poduzetništvo i obrtništvo u Hrvatskoj. Znači smanjenje iznosa doprinosa, tj. rasterećenje privatnog sektora koji je iznimno opterećen i da se razumijemo svi mi ovdje koji sjedimo živimo od tog privatnog sektora koji stvara dodatnu vrijednost. Stoga smo jako svjesni i jako smo oprezni i odgovorno se ponašamo u odnosu na ovaj program dodjele. Da favoriziramo početnike mi je isto tako nelogično jer kome treba više podrške nego nekom tko tek ulazi. Pod poduzetnik početnik se ne podrazumijeva da će on danas samo otvorit obrt ili d.o.o. ili j.d.o.o., već onaj koji će prvi put otvorit trgovinu, obrt, tj. pravni subjekt unutar stare gradske jezgre, znači to podrazumijeva nekog tko je možda već radio ali je bio na nekom drugom dijelu, možda na plaži, možda na Dugišu, na Zelenci, nebitno i otvara svoj subjekt poslovni u staroj gradskoj jezgri i treba mu poticaj. Mislim da je ovo šest mjeseci jedan idealan balans da pokažemo da se može. Promislili smo u poticajima i stvarno smo definirali jasno i kvalitetno tko sve može dobit poticaje, naravno da poticaje ne mogu dobit svi. ono što je još važno je da smo lani počeli kampanju, u principu projekt Maestrale novi vjetar skrivene Makarske gdje smo zaista pokazali instalacijom Zlatne ruke i izvođenjem kulture u staroj gradskoj jezgri da se može Grad organiziranom i u biti sustavnim radom na organizaciji turizma, i Turistička zajednica naravno sa Gradom, mogu utjecat na to gdje će se turist kretat, što će biti njegovi interesi, na koji način će u principu provodit svoje slobodno vrijeme u gradu. Jer u protivnom ukoliko tim mi ne upravljamo kao gradska uprava ili Turistička zajednica bit će stihija. Ja sad evo želim pohvalit javno Udruženje turističkih vodiča grada Makarske i Agathu koja je zaista donijela jednu svježinu prilikom pripreme naše kulturne strategije gdje je i strategija iznjedrila da nam je potrebna udruga. I što se događa nakon toga, lani smo sa projektom Maestrale pokrenuli večernje šetnje. Večernje šetnje su napravile jedan veliki šušur u gradu i u principu evo danas imamo četiri ture, do lani nismo imali nijednu, koje su imenom i prezimenom nazvane, sistematizirane, koje ćemo predstavit na godišnjem sastanku Udruge putničkih agencija. Samo ću zaključit da smatram da ovaj program za dodjelu potpora poduzetnicima nije nelogičan, barem meni nije nelogičan, nije nelogičan Hrvatskoj udruzi poslodavaca, nije nelogičan raznoraznim institucijama koje su nam pomogle i napravile korektiv nekih zlouporaba koje su se događale i mislim da je ispravan put da krenemo sa potporama a onda ćemo kroz godinu vidjet kako će se to razvijat. Potpore su u principu nastavak na Lokale u kale, znači idemo sa natječajem za naše prostore i onda idu potpore. Potpore idu nakon upravo iz razloga što su ovim novima, potencijalno koji dobiju prostore, potrebni ugovori sa poslovnim prostorom da bi uopće mogli tražit poticaje. Dobro to se podrazumijeva poticaju su za sve poduzetnike u staroj gradskoj jezgri ne samo za one koji su u gradskim prostorima.

**Gradonačelnik Grada Makarske Zoran Paunović,** odgovara na postavljeno pitanje:

1. Odgovor na vaše treće pitanje. Dakle radi se zapravo o nečemu što smo također obećali još davno. Mi mislimo da bi se sredstva zaista trebala dodjeljivati natječajima. Ovo je projekt inače HND-a gdje smo se mi kao jedan od prvih gradova priključili. Oni su za to dobili europska sredstva dok su provodili taj projekt tako da zapravo ovom prilikom ja mogu reći da je Grad Makarska zapravo grad koji je trenutno došao najdalje što se tiče postupka provođenja natječaja za medije. Dakle sad je javna rasprava, ja očekujem uskoro da će natječaj ugledati svjetlo dana i nakon toga se svi mediji koji ostvaruju kriterije natječaja mogu prijavljivati. Dakle radi se o lokalnim medijima, stav je općenito struke da lokalni mediji nemaju mogućnost jednostavnog opstanka na tržištu, dakle njima je puno teže nego nacionalnim medijima i samim time očekuje se od lokalne zajednice da podrži lokalne medije. Dakle to nije moja nekakva tvrdnja to je jednostavno stav struke. Mi smo u ovom zadnjih godinu dana, doduše malo se to odugovlačilo ne našom krivnjom, mislim da je to nekakav i stjecaj različitih okolnosti i bila je kriza i bila je ne znam rat u Ukrajini itd., Novinarsko društvo je jednostavno u cijeloj toj proceduri dosta kasnilo. Ali opet ponavljam mi smo kao grad najdalje došli u samu tu proceduru raspisivanja natječaja za medije. Dakle 200.000,00 kuna je bilo predviđeno proračunom prošle godine, tih 200.000,00 kuna će se dodijeliti. Vi ste sad naveli tu u vašem pitanju da li je to namijenjeno nekim novim portalima, medijima, koji se namjeravaju otvoriti, ja to zaista ne znam u ovom trenutku. Činjenica je da je ideja iza natječaja HND-a da se potiče pluralizam, da se potiče pluralizam i opstanak lokalnih medija, da li će ih biti ili neće biti ja to zaista ne znam, prva stvar, a druga stvar tu ste malo spomenuli po meni jednu krivu informaciju, dakle mi nismo, mislim tu ste rekli kao da želim možda, da li je možda pitanje da se želi napravit da nema uopće kritičkog osvrta. Dakle mediji koji bi eventualno novi bili osnovani i dobili možda eventualno nekakva sredstva što sugerirate da nema kritički osvrt prema gradskoj upravi što je po meni suludo, dakle mi da smo to htjeli zadržali bi dalje Makarsko primorje, Makarsko primorje bi bilo i dalje financirano od strane Grada Makarske, ako se sjećate 500.000,00 kuna je godišnjeg proračuna išlo na financiranje Makarskog primorja i to je zaista bilo glasilo koje je bilo u vlasništvu Grada Makarske i sve garniture prije nas su koristili Makarsko primorje za praktički svoje javno glasilo. Dvije gospođe koje su radile stekle su uvjete za mirovinu, one su otišle u mirovinu i mi smo jednostavno taj suvišan trošak ukinuli što je po meni jedino logično objašnjenje, ja zaista ne mislim da gradska uprava treba imati svoj medij i plaćati svoje novinare da bi pozitivno pričali o projektima gradske uprave. Samim time smo to ja mislim i dokazali sa tim potezom. Tako da evo ja bih ovom prilikom htio zahvaliti Ivani Pleić, ona je vodila cjelokupni projekt i komunikaciju i razgovore sa Novinarskim društvom, taj projekt je doveden do kraja i očekujemo izlazak tog natječaja vrlo brzo.

**Predsjednica Gradskog vijeća Grada Makarske Gordana Muhtić,** odgovara na pitanje:

1. Tako je kolegica Ivana Pleić kao novinarka i po struci i zaista zna ovu temu, vrlo je često komunicirala s HND-om, kao što je gradonačelnik spomenuo samo da vam objasnim. Znači u modelima financiranja koje je pripremio HND oni su predvidjeli i postojeće i nove medije, na jednakim kriterijima smo to i mi unijeli u ovaj Pravilnik i također je vrlo vaćžno reći da se zaista, ovo što je gradonačelnik rekao, upravo je to glavni cilj poticanje lokalnih medija, dakle nije bilo predviđeno recimo nacionalni mediji koji prate lokalne teme, da bude tako široko postavljeno nego zaista lokalni mediji upravo je tako postavljeno. Jedan od primarnih ciljeva upravo ovo što ste vi gradonačelniče rekli je poticanje pluralizma i kritičkog rada i zapravo u samom pravilniku se i navode da su dužni poštivati i zapravo isključivo svoja programska načela, odnosno sva ona pravila rada novinarske struke a jedino što se od ograničenja postavlja to je da se zabranjuje da se u takvim člancima objavljuje *clickbait,* to je ovaj standardni negativni pristup koji je nažalost u nekakvim našim trash medijima postao primaran.

**Vijećnica Ivana Miočević Franić,** komentar odgovora:

1. Znači što se tiče prvog pitanja koje se tiče vašeg posla i vašeg odsustva molim odgovor u pisanoj formi. Naše je pravo kao vijećnika a i pravo građana da dobijemo informaciju koliko ste dana bili odsutni i naše je također pravo da dobijemo informaciju o broju i sadržaju sastanaka s nadležnim županijskim tijelima i ministarstvima jer drugačije nemamo informaciju šta se odrađuje u ovoj javnoj upravi s obzirom da kroz medije na koje ste se sada nadovezali vi predsjednice promovirate samo nekakav društveni ili samo dobrotvorni sadržaj.
2. Vezano za drugo pitanje i revitalizaciju gradske jezgre poduzetnik, obrtnik, bila sam i ja, meni nije jasno zašto vi imate kontinuirano lošu komunikaciju sa makarskim obrtnicima kojih je čini mi se registrirano oko 700 i zašto ne pitate lokalne ljude i ne savjetujete se s njima ili da barem čujete neka njihova mišljenja. Što se tiče ove mikrolokacije i odgovora da će se raditi u fazama onda ovaj program ne možete nazvati revitalizacijom stare gradske jezgre nego revitalizacija dijela stare gradske jezgre. Jasna mi je vaša namjera i da će projekt ići i sljedećih godina međutim određeni obrtnici i poduzetnici s pravom se osjećaju zakinutima. Što se tiče sezonskog rada i šest mjeseci vi znate da je po zakonu moguće imati otvoren sezonski obrt do devet mjeseci, da svih devet mjeseci ne znači da se devet mjeseci mora bit otvoren i da u to ulazi i godišnji odmor i da ulaze nekakve pripremne radnje, opremanje, pituravanje, itd. Za mene je porazno da se daje poticaj za šest mjeseci i da nam to tumačite kao napredak u odnosu na važećih šest mjeseci. U makarskoj ima obrta koji rade cijelu godinu, nije im lako i nije mi jasno da za nove obrte za početnike odobravate tako visoka sredstva jednokratno, znači jednogodišnji je program potpora i netko tko dođe u Makarsku, unajmi poslovni prostor, nakon šest odrađenih mjeseci može otići i nikad se više ne vratit. Dakle ja sam za početnike, zašto ne, treba dat priliku novim idejama ali mislim da je velika razlika iznosa koji se dodjeljuju početnicima i onima koji su već tu.
3. Što se tiče pitanja vezano za medije, dakle pohvale za projekt potpora, nemam ništa protiv toga, mene žulja ovdje što se sve postojeće medijske tvrtke ne podupiru i što se s njima loše komunicira, onda dolazi do nepotrebnih prijepora, skandala da ih tako nazovem a to nam zaista nije potrebno premda smo sredina da kvalitetnom komunikacijom ne bi mogli uopće unaprijedit sliku našeg grada, javne uprave i sve što uz to ide. Makarsko primorje ste ugasili. Rekli ste da niste htjeli PR koji je plaćen od strane Grada. ja vas moram podsjetiti da sadržaj i dalje nije dostupan iako je domena aktivna i da smo mi zakinuti svi građani za informacije koje su bile objavljivanje na tom portalu od kada je digitaliziran. To je prevrijedna građa da ne bi bila dostupna prema tome povedite računa da bude dostupna svima što prije.

**Predsjednica Gradskog vijeća Grada Makarske Gordana Muhtić,** odgovara na komentar:

1. Evo ja ću samo kratko iznijeli ste neistinu ovo što ste rekli da mogu pobjeći iz Grada čim dobiju novac, jer u pravilnicima piše to su svi ovdje i Lara je odmah reagirala da piše da moraju dvije godine, je li tako Lara, dvije godine, dakle u tom dijelu je to ali evo zamjenica ima potrebu pa će reć još nešto.
2. Ja samo jednu stvar moram kazati, obzirom da ste tražili ovaj pisani odgovor u izvješću gradonačelnika koji se radi polugodišnji. Dakle vi želite šta? Popis apsolutno svih mjesta gdje su na sastancima bili. Ja moram samo napomenuti kad kažem da je gradonačelnik bio odsutan, on nije bio odsutan, on je na radnom mjestu, samo radi poslove na drugim lokacijama. Dakle nije riječ o tome da je otišao i pustio Grad, nije otišao na privatni godišnji odmor nego je otišao na službene i poslove. Rekli ste kad je odsutan sa posla. A nije odsutan, dakle fizički se ne nalazi u prostorijama, dobro, ok, evo nije ni sad službeno u svom uredu.
3. Samo ovo što ste spomenuli gradonačelnik me zamolio da ja kažem što se tiče domene Makarskog primorja, znači već ste zadnji put smo imali priču o tome. Obje dvije gospođe ponavljamo one su stekle uvjete za mirovinu i prije nego što je ugašeno Makarsko primorje, nakon što je ugašeno Makarsko primorje su mogle otići u mirovinu. Ja ne znam da li su to osobno učinile, nisam s njima u tako bliskoj vezi da bih to znala, međutim znam da su bile angažirane na radu arhiviranja cjelokupnog materijala Makarskog primorja.

**Vijećnica Ivana Miočević Franić,** odgovara:

1. Ja govorim o digitalnom sadržaju a ne analognom koje one slažu.

**Predsjednica Gradskog vijeća Grada Makarske Gordana Muhtić,** odgovara:

1. Čekajte samo sekundu da bi se materijali arhivirali potrebno je poštivati proceduru o arhivskoj građi, arhiviranjem, obilježene i sve ostaloga, nakon toga slijedi eventualno kad se završi cjelokupni postupak bit će vjerojatno, pretpostavljam moguća digitalizacija u tom obliku, to je opet jedan daljnji korak, ali prije svega treba bit završena arhiviranje cjelokupne građe Makarskog primorja a onda taj drugi korak je eventualna digitalizacija i stavljanje sve toga na Internet onako kako se kolokvijalno kaže.

**Vijećnica Ivana Miočević Franić,** odgovara:

1. Postoji digitalni sadržaj na portalu Makarsko primorje i potrebno je samo domenu staviti na javno da bi sadržaj bio dostupan. Domena i hosting godišnje dođe nekakvih 100.00 eura to je cijeli trošak da bi građani imali uvid u nešto što su plaćali godinama.

**Zamjenica gradonačelnika Grada Makarske Antonia Radić Brkan,** odgovara:

1. Ja zaista želim vjerovat da u biti čitanje s razumijevanjem je možda polazišna točka našeg razilaženja u mišljenju jer u naslovu naših poticaja stoji obrtnici i poduzetnici poticaju, pa se opet ne odnosi na sve obrtnike i poticaje i isto tako u naslovu stoji da je stara gradska jezgra a u tekstu je objašnjeno što se odnosi na koga. Znači naslov je obrtnici i poticaji u staroj gradskoj jezgri i onda lijepo imate dolje raščlanjeno tko su ti obrtnici i poduzetnici koji su tu uključeni i stara gradska jezgra koji dio stare gradske jezgre. Mislim da vaša opservacija, jako temeljito pristupanje i čak bi se usudila reć ono idem se držat konkretno činjenice jer stara gradska jezgra se zove stara gradska jezgra, međutim kad radite konkretne projekte bilo kakvog tipa nije sve crno i bijelo, treba se prilagodit potrebama grada. Dvije godine već vam je rekla predsjednica Vijeća da u tekstu, znači opet se vraćam na ono čitanje s razumijevanjem, dvije godine su potrebne da poduzetnik ili obrtnik radi ukoliko dobije sredstva jednu godinu. Ako dobije dogodine znači da se to proširuje na još dvije godine. Isto tako svi ti objekti će imati naljepnice koje će komunicirati tu kampanju kao što ono kad dobijete od države sredstva pa vam piše naljepnica, kao što naš vijećnik vidim na ovome računalu i to je dobio računalo na neka sredstva, znači sigurno nije vaše računalo osobnog tipa nego am je to računalo koje je poslovno. Tako je ministarstvo. Znači vi ga sad koristite tu kao vijećnik a u biti ste ga dobili za neku drugu namjenu ako sam dobro shvatila.

**Vijećnik Petar Kelvišer,** odgovara:

Ja ga mogu koristit u svakoj namjeni.

**Zamjenica gradonačelnika Grada Makarske Antonia Radić Brkan,** odgovara:

Je li? I u privatne svrhe, nisam znala baš mi je drago da čujete i te informacije.

**Vijećnik Petar Kelvišer,** odgovara:

Znači mi svi doma koristimo, znači i u školi i doma ove naše, dok smo djelatnici ministarstva odnosno radimo u školi možemo ga koristiti za sve što nam treba.

**Zamjenica gradonačelnika Grada Makarske Antonia Radić Brkan,** odgovara:

Za sve što vam treba ili za potrebe škole?

**Vijećnik Petar Kelvišer,** odgovara:

Za sve što nam treba.

**Gradonačelnik Grada Makarske Zoran Paunović,** komentar:

Tako bi ste i službeni auto koristili za sve svoje vlastite potrebe.

**Vijećnica Ivana Miočević Franić,** poslovnička primjedba:

Mislim da se radi o povredi Poslovnika.

**Vijećnik Petar Kelvišer,** odgovara:

Službeni auto ima neke svoje troškove.

**Predsjednica Gradskog vijeća Grada Makarske Gordana Muhtić,** upozorenje:

Gradonačelniče nemojte ni vi upadat.

**Vijećnik Petar Kelvišer,** odgovara:

Ne budite maliciozan, ne budite bezobrazni i ne omalovažavajte me kao osobu i kao vijećnika.

**Zamjenica gradonačelnika Grada Makarske Antonia Radić Brkan,** odgovara:

Ja sam primijetila naljepnicu jer je jedna od ključnih stavki našeg Programa za poticaje upravo ta naljepnica. Naljepnica nam je sugerirana. Zato što i vi imate naljepnicu i te naljepnice su sastavni dio bilo kakvih potpora da bi se dalo do znanja da je netko dobio sredstva i da su ta sredstva namjenska sredstva i da se trebaju koristiti za određenu namjenu ili potpore za nešto. Ono što je možda još tu bitno je da će poduzetnici i obrtnici morat predavat svoje troškove i tek nakon dostave troškova naravno da ide isplata. Dakle ne vidim uopće kako ste ono rekli nelogičnosti i zaista ono mislim da je za prvi put da imamo program. Mi smo jedan jedini grad u Hrvatskoj koji ima program potpore stare gradske jezgre da je odlično napravljen, da ima napravljen vjerojatno ima i tu smo otvoreni osluškivati i naš ured koji će davati sredstva i građane da vidimo kako ćemo dalje, a vrijeme će pokazati jesmo li dobro postupili sa tih šest mjeseci. Znam da su obrti produženi, prije su bili kraće sad na devet mjeseci, međutim to u principu nema veze s tim jer vi niste obavezan radit devet mjeseci a zakon obvezuje da možete maksimalno radit do devet mjeseci. Znači naši obrti mislim da ćete se tu složit sa mnom imaju otvoren obrt i rade tri mjeseca. Oni ne moraju radit devet mjeseci a mi smo postavili obvezu minimalnog rada šest mjeseci, znači to su, nećemo miješat kruške i jabuke.

**Predsjednica Gradskog vijeća Grada Makarske Gordana Muhtić,** odgovara:

Znači minimalno šest mjeseci i do nekog iznosa visine potpore.

**Gradonačelnik Grada Makarske Zoran Paunović,** odgovara:

Htio sam samo da ne ostane visiti u zraku, bili ste spomenuli, kolega Kelvišer je sad rekao maliciozno, ali ste vi maliciozno spomenuli ovu komunikaciju našu sa obrtnicima pa bih samo to htio čisto. Da je loša komunikacija sa obrtnicima.

**Vijećnica Ivana Miočević Franić,** odgovara:

To ste sami rekli a ne što sam ja umislila. Pa obrtnici i njihovi predstavnici komuniciraju da imaju lošu komunikaciju sa gradskom upravom.

**Gradonačelnik Grada Makarske Zoran Paunović,** odgovara:

To su svi obrtnici?

**Vijećnica Ivana Miočević Franić,** odgovara:

Ne svi nego pojedini. Udruga obrtnika teško dobiva termine za sastanke i ovaj to govori samo za sebe. To sam pročitala u medijima.

**Gradonačelnik Grada Makarske Zoran Paunović,** odgovara:

Pa o tome se radi, pročitali ste u mediju. Kako nije maliciozno? Pročitali ste u mediju, nemate provjerenu informaciju, komunicirali ste samo s nekoliko obrtnika i sad predstavljate kao da mi općenito imamo lošu komunikaciju sa obrtnicima. Ja ću vam evo demantirat tu istu stvar.

**Vijećnica Ivana Miočević Franić,** odgovara:

Gospodin Slišković je izašao u medije, njega demantirajte.

**Predsjednica Gradskog vijeća Grada Makarske Gordana Muhtić,** odgovara:

Evo gospođa Ivana Franić je sada rekla da je to pročitala u medijima i da je to rekao predstavnik udruge. Rekli ste predstavnik.

**Gradonačelnik Grada Makarske Zoran Paunović,** odgovara:

I sad vi recite da to nije maliciozno jer javnosti koliko sam ja shvatio sada iz vašeg pitanja vi pretpostavljate da mi nemamo dobru komunikaciju sa svim obrtnicima. Zašto imate lošu komunikaciju sa obrtnicima? To je bilo vaše pitanje. Sad ste sami sebe demantirali u istom.

**Vijećnica Ivana Miočević Franić,** odgovara:

Ne demantiram sama sebe ako njihov predstavnik kaže da teško dolazi do termina za sastanke a on je predstavnik 700 obrta u Makarskoj koji su članovi komore.

**Predsjednica Gradskog vijeća Grada Makarske Gordana Muhtić,** odgovara:

Imali smo dijelove kad su prijevoznici tražili dobili su sastanak, bili smo zajedno.

**Gradonačelnik Grada Makarske Zoran Paunović,** odgovara:

Ajmo samo čisto da podsjetimo u zadnjih možda godinu i po dana ili dvije godine, još nije ni dvije godine otkad smo na vlasti, pa čisto da podsjetim i možda da razjasnimo javnosti.

**Vijećnica Ivana Miočević Franić,** poslovnička primjedba:

Mislim da je ovo prevršilo sve mjere Poslovnika. Samo malo šta? Može li se uključit gospodin Batinić pročitat članak 70. koliko traju pitanja, koliko traju odgovori, koliko traju odgovori na replike itd.

**Predsjednica Gradskog vijeća Grada Makarske Gordana Muhtić,** odgovara:

Tražili ste repliku, zanimalo vas.

**Vijećnica Ivana Miočević Franić,** odgovara:

Ovo ide u beskraj. Da.

**Predsjednica Gradskog vijeća Grada Makarske Gordana Muhtić,** odgovara:

Znači ne zanima vas sad odgovor?

**Gradonačelnik Grada Makarske Zoran Paunović,** odgovara:

Je li vas zanima odgovor vezan za komunikaciju sa obrtnicima, je li vas zanima odgovor vezano za medije?

**Vijećnica Ivana Miočević Franić,** odgovara:

Može, odgovorite ali neka to bude odgovor na komunikaciju bez prebacivanja da sam ja maliciozna jer takav narativ je neprihvatljiv. Molim vas odgovorite na pitanje. Ne to je došlo s vaše strane i to uvik dolazi s vaše strane kad se problematiziraju određene teme i kad vam nije po volji ono što mi govorimo.

**Predsjednica Gradskog vijeća Grada Makarske Gordana Muhtić,** odgovara:

Kolege molim vas ajde sad izgasite svi. Ajde može, ajde samo da se vratimo. Pravila su jasna, pitanje, odgovor, replika i dopuna. Imali ste tri pitanja, imali ste tri replike na tri različite teme. Zamjenica vam je odgovorila na dvije, on vam je želio odgovorit vezano na rečenicu koju ste prvotno rekli da je loša komunikacija sa obrtnicima, sad ste kad vas je pitao odakle vam takva, to nećemo ulazit u epitete sada molim vas da stanemo s tim, vi ste na to odgovorili da ste pročitali i da je predstavnik i pojedini obrtnici to izjavili te ga vi to sad pitate. Je li tako? Time smo razriješili što je točno pitanje. Pitanje je kakva je komunikacija sa obrtnicima, je li tako? Samo gradonačelniče kratko molim vas, nemojte sad ni vi kršiti Poslovnik, samo kratko odgovorite kakva je komunikacija s obrtnicima, da li je loša, da li komunicirate sa 700 ili sa 200 ili sa jednim.

**Gradonačelnik Grada Makarske Zoran Paunović,** odgovara:

Pa ja ne mislim da je loše, ja mislim zaista da mi iskreno i otvoreno komuniciramo prema svima i tako isto prema obrtnicima. Ja ću podsjetit da smo imali jako puno sastanaka i upravo na inicijativu ceha obrtnika. Ako ćete se sjetit ima javnih prikaza i na samom internetu, na *YouTube*, ako ćete se sjetit sastanaka kad smo imali Pravilnik o staroj gradskoj jezgri bilo ih je nekoliko, snimani su pojedini samo, sastanci vezano za Peškeru također, sjetit ćete se isto tako da smo imali nekoliko isto tako u nekoliko navrata, evo sad zadnje vi ste sad maloprije spomenuli ceh prijevoznika koji se sad nedavno oformio također smo imali ovdje sastanak, a da ne govorim sad pusti sastanci kojima su određeni poduzetnici i obrtnici dolazili kod mene četvrtkom. Dakle gospodin Stjepan Slišković može me nazvat u bilo kojem trenutku, mi u svakom trenutku mu se javim, ako mu se ne javim tada uzvratim mu poziv, dakle ja zaista ne mislim da je loša komunikacija sa Udruženjem obrtnika. Ne možete vi poslat zahtjev za sastanak, ja ako u tom trenutku imam popunjen cijeli tjedni raspored ne možete očekivati da ću vas ja u tom tjednu ubaciti u raspored. Nama je sada Gradsko vijeće u ovom tjednu, razumijete ne možete u roku dan dva očekivat da ćemo vas primit odmah na sastanak. Pogotovo što ja zaista mislim, evo maloprije je Antonia govorila o Pravilniku stare gradske jezgre, o natječajima, o dodjeli potpora, dakle to su sve stvari koje idu prema poticanju poduzetnika, prema poticanju obrtnika, prema tome ja zaista ne mislim da mi imamo i lošu komunikaciju niti da zanemarujemo taj segment, osim toga i Antonia i ja smo poduzetnici godinama.

**Predsjednica Gradskog vijeća Grada Makarske Gordana Muhtić,** odgovara:

Dobro onda su to kritike i prijedlozi da se komunikacija poboljša.

**Vijećnik Petar Kelvišer,** postavlja pitanja:

1. U veljači je raspisan natječaj za energetsku obnovu Vile Irene u ukupnom iznosu od 297.109,00 eura plus PDV. S obzirom da je aktualna gradska vlast odustala od prvotne ideje stalnog prostora u Vili Ireni te u vjetar bacila više od 1.800.000,00 kuna osiguranih za prvotnu obnovu znači li to da ste se pokretanjem novog projekta konačno odlučili za sadržaj u ovom objektu i ako jeste koji bi on bio?
2. Prošle godine od strane Grada je upućen javni upitnik za predstavnike ovdašnjih udruga u kojem su se ispitivali njihovi stavovi i potrebe vezano uz korištenje javno suradničkog prostora. S obzirom da udruge nisu dobile povratnu informaciju o evaluaciji ove ankete zanima me planira li Grad u skoroj budućnosti osigurati udrugama neki javno suradnički prostor uzimajući u obzir da se to može postići i obnovom zgrade Industromontaže u Gundulićevoj ulici za što već postoji idejni projekt?
3. Datum 17.03. za mnoge turističke sredine termin u kojem se iste ozbiljno pripremaju za nadolazeću turističku sezonu. Što u ovom trenutku radi Makarska gradska uprava sa svim svojim poduzećima, ustanovama i TZ-om kad je u pitanju priprema sezone? U kojoj fazi je projekt Makarska čist grad, odvajanje i selektiranje komunalnog otpada, ublaživanje problema s parkingom i ono posebno zanimljivo kako će u sezoni izgledati prostor Peškere, hoće li bit ispunjen stablima i zelenilom ili možda parkiranim automobilima?

**Predsjednica Gradskog vijeća Grada Makarske Gordana Muhtić,** odgovara na pitanje:

1. Da jer je jedna osoba u medijima objavila, odnosno društvenim mrežama da će biti parking Peškera pa pretpostavljam da ste tamo čuli ili ste čuli od više ljudi.

**Vijećnik Petar Kelvišer,** komentar odgovora:

1. Je li to komentar ili replika?

**Predsjednica Gradskog vijeća Grada Makarske Gordana Muhtić,** odgovara:

Ovo je recimo jasno zašto je.

**Vijećnik Petar Kelvišer,** odgovara:

A zašto vi komentirate moje pitanje? Nije bitno, jesam ja reka prema navodima tog i tog? Ja samo pitam hoće li biti možda parking?

**Predsjednica Gradskog vijeća Grada Makarske Gordana Muhtić,** odgovara:

Ja kažem.

**Vijećnik Petar Kelvišer,** odgovara:

Mogu reći hoće li bit postaja možda za svemirsku letjelicu.

**Predsjednica Gradskog vijeća Grada Makarske Gordana Muhtić,** odgovara:

Niste to pitali, pitali ste baš parking.

**Vijećnik Petar Kelvišer,** odgovara:

Zašto vi sugerirate nešto što ja nisam rekao.

**Predsjednica Gradskog vijeća Grada Makarske Gordana Muhtić,** odgovara:

Ja sam samo objasnila.

**Vijećnik Petar Kelvišer,** odgovara:

Nemojte me komentirat.

**Predsjednica Gradskog vijeća Grada Makarske Gordana Muhtić,** odgovara:

Da ne bi bilo da ste maliciozni.

**Gradonačelnik Grada Makarske Zoran Paunović,** odgovara na postavljeno pitanje:

1. Pa Pero zar niste bili na javnom predstavljanju projekta Peškere? Zar ne komuniciramo cijelo vrijeme šta će bit, kako će bit? Pa mislim zašto opće postavljate takva pitanja ako zaista nisu maliciozna.

**Vijećnik Petar Kelvišer,** odgovara:

1. Pa evo vi recite da to nije istina i da neće bit.

**Gradonačelnik Grada Makarske Zoran Paunović,** odgovara:

1. Evo moj odgovor je da neće bit parkinga na Peškeri u tom trenutku:

**Vijećnik Petar Kelvišer,** odgovara:

Ovo pitanje je samo dio.

**Gradonačelnik Grada Makarske Zoran Paunović,** odgovara na pitanja:

1. Drugo pitanje vezano za udruge. Znači ispitivali smo stavove i potrebe, evaluacije, ankete, to ste spomenuli i da namjeravamo osigurati suradnički prostor, još nećemo u ovom trenutku izlaziti sa detaljima ali ubrzo će javnost biti upoznata.

**Zamjenica gradonačelnika Grada Makarske Antonia Radić Brkan,** odgovara na postavljena pitanja:

1. Evo mogu ja za Vili Irenu. Dakle neistina je da smo bacili u vjetar 1.800.000,00 kuna koje smo dobili jer to su sredstva za energetsku obnovu. Dakle ona je išla lani, lani je zaustavljen dio, napravljen je projekt. Još bi jedanput htjela istaknut, znači projekt za Vilu Irenu za taj stalni postav o kojem vi pričate nije postojao, nema ga, znači jedini projekt koji je postojao za Vilu Irenu je projekt energetske obnove. Vi znate a vaš kolega očito ne zna, pa je li vi dvoje uopće komunicirate? Dakle postoji projekt za energetsku obnovu koji je napravljen na temelju stvarnog stanja u Vili Ireni. Znači nije rađena energetska obnova na temelju nečega što će bit u budućnosti nego idemo sad napravit energetsku obnovu izvana i iznutra pa ćemo onda odlučit za što će nam prostor služit, ako će mi trebat malo lijevo ili malo desno svjetlo za osvijetlit neku sliku onda ćemo to opet malo probušit. Energetska obnova ide dalje, raspisan je javni natječaj, mislim da je već izabran izvođač, prilagođena je novom projektu. Nismo mi odlučili da je nešto ružno već Muzejsko dokumentacijski centar i Ministarstvo kulture nakon sastanka s njima, to je bio jedan od sastanaka koji spominje gospođa Ivana gdje idete i što radite, znači bili smo u dva navrata u Ministarstvu kulture i u Muzejsko dokumentacijskom centru koji nam je jasno rekao na prostoru gdje se nalazi Vila Irena ne smije biti stalni postav zbog blizine mora, soli i svega ostalog. Tamo je prvotno bilo idejno zamišljeno od strane djelatnika muzeja da budu četiri muzeja. Jedan je trebao bit Domovinskog rata, drugi je trebao bit Muzej II. svjetskog rata, treći je trebao bit Muzej pomorstva i četvrti je trebao bit Arheološki muzej. Znači u Vili Ireni su trebala bit evo čisto da znate četiri muzeja, ne znam je li bila planirana neka nadogradnja, to mi zvuči suludo ali s obzirom da četiri muzeja planiraju ugurat u 100 m2 ne znam kako je to zamišljeno. Nakon toga uopće predvidit da će tamo bit arheološki muzej a nemamo rezultat istraživanja od ravnatelja koji je praktički gotov evo tek nekidan, znači nekidan je završen u principu izvještaja istraživanja sa Sv. Petra koji je poslan gospođi Kukoč na vjerojatno odobrenje, usuglašenje i sl. I u dva navrata su nam bili studenti Arheološkog fakulteta u Zadru koji su nam pomogli zaista to je bio super prijedlog i ravnatelja muzeja da mu treba pomoć, da njih troje ne mogu to sami jer na kraju krajeva osim njega nitko drugi nije arheolog. Njih dvojica drugih djelatnika su obo dvojica završili povijest, u biti povjesničari, dakle nema on tu podršku tko će mu pomoć napravit cijelu analizu. Ekipa sa Zadarskog faksa skupa s pročelnikom i zamjenicom pretpostavljam njegovom, su bili tu u dva navrata. Napravljeno je sad nešto što se inače radilo godinama ali u principu nije bilo dovršeno i to smo sad definirali. Projekt je napravljen i ono što nas čeka je, bilo kakvi natječaji, znači prvo ide NPO, nakon toga će slijedit neki novi natječaj u šestom mjesecu, znači pratimo natječaje. To nije nešto što ćemo reći evo ga idemo u gradnju, ukoliko imamo opciju natječaja bilo od ministarstva bilo od Europske unije, na koje se možemo prijavljivat kao što se svaki odgovoran i normalni grad prijavi. Dakle projekt sad postoji. Bili ste na prezentaciji Studije razvoja kulturnog turizma i tamo je vrlo jasno definirano što će bit u današnjoj Vili Ireni, to će bit jedan prostor koji će bit i u službi građana, bit će povremeni prostor izložbi i bit će jedan prostor koji će služit tijekom zime i uglavnom i za radionice i sve što je usmjereno na kulturu i kulturnu baštinu. Dakle radi se naravno u koracima ali ono što je važno istaknut da nismo bacili u vjetar, molim vas nemojte koristit te senzacionalističke fore, 1.800.000,00 kuna jer to zvuči iznimno neodgovorno i neprofesionalno i zavaravanje javnosti na kraju krajeva i mislim da nije ispravan način puknut nešto što je laž jer je i neodgovorno i laž je, dakle tu vjerojatno i podliježete nekakvim možda sankcijama, znači neodgovorno je reći da se nešto bacilo u vjetar. U vjetar nije ništa bačeno, projekt se nastavlja, dobili smo ta sredstva i sredstva ćemo naravno potrošiti i ić dalje s projektom kad dobijemo nova sredstva. Evo nadam se da ste zadovoljni.

**Vijećnik Petar Kelvišer,** komentar odgovara:

1. Treće pitanje je bilo vezano za pripremu turističke sezone pa možete li ga malo nadopunit.

**Gradonačelnik Grada Makarske Zoran Paunović,** odgovara na komentar:

1. Znači što se Turističke zajednice tiče to ste isto spomenuli, dakle izbor direktora će biti u utorak i vidit ćemo koje su prijave sve pristigle i na koji način će se Turistička zajednica postavit ovisno na program pojedinog direktora. Komunalac doživljava u ovom trenutku rekonstrukciju, ja bih to tako rekao, slično kao što je to doživila gradska uprava. Komunalaca je već u niskom startu za pripremu te sezone. Sve naše gradske institucije, sad tu možemo spominjati Odjel za razvoj, mogu vam reći sve ostale projekte infrastrukturne koji su trenutno u tijeku. Turistička sezona će bit po meni i po svim najavama jedna od najboljih do sada, rekordna i mi ćemo bit spremni za to, eto to je sve što vam mogu reći.

**Vijećnik Petar Kelvišer,** komentar odgovara:

Mogu li ja nešto kazati s obzirom da imam pravo je li na repliku na odgovor.

**Predsjednica Gradskog vijeća Grada Makarske Gordana Muhtić,** odgovara:

Kako sad imate pravo? Imate pravo tražiti dopunsko, on vam je odgovorio, onda ćemo opet kršiti proceduru.

**Vijećnik Petar Kelvišer,** odgovara:

Sada je trenutak kad vi pitate jeste li zadovoljni s odgovorima gradonačelnika i zamjenice, je li tako?

**Predsjednica Gradskog vijeća Grada Makarske Gordana Muhtić,** odgovara:

Ne nije, ali nema veze.

**Vijećnik Petar Kelvišer,** odgovara:

Nije.

**Predsjednica Gradskog vijeća Grada Makarske Gordana Muhtić,** odgovara:

Ne po Poslovniku ne, ali evo jeste li zadovoljni pitam?

**Vijećnik Petar Kelvišer,** komentar odgovora:

1. Ne, nisam, djelomično. Na drugo pitanje sam zadovoljan eto nadam se da će se naći neki prostor za udruge.
2. Što se tiče prvog pitanja bez obzira na to je li bačeno ili nije bačeno 1.800.00,00 kuna mislim da se moglo ostaviti, da se mogla završiti prvotna obnova barem u fazi sređivanja fasade i otvora jer sada izgleda da ulazimo u treću sezonu zaredom sa jednim ruglom od objekta na atraktivnoj lokaciji. Isto tako me zanima je li napravljena možda konstrukcijska analiza objekta s obzirom na posolicu na jednom starom objektu sa upitnom stabilnošću.
3. Što se tiče trećeg pitanja. Znači kažete trenutno je rekonstrukcija Komunalca, Turistička zajednica tek treba dobit svoga direktora ili direktoricu a dok se sve to rekonstruira i dok se sve to postavi doći će sezona. Mene zanima operativno šta će se događat sa zbrinjavanjem otpada, sa tim kantama koje će opet bit pune i sa spremnicima, sa čistoćom grada. evo krenuli ste prošle godine sa tom nekakvim projektom Makarska čist grad, ništa se ne događa.

**Predsjednica Gradskog vijeća Grada Makarske Gordana Muhtić,** odgovara:

To je malo duže od toga jeste li zadovoljni ili niste. Kako ima minutu kad je već imao to?

**Gradonačelnik Grada Makarske Zoran Paunović,** odgovara:

Evo jeste li bili prošle godine zadovoljni sa sezonom, sa odrađenom, sa čistoćom grada i sa svime?.

**Vijećnik Petar Kelvišer,** odgovara:

Uopće ne.

**Gradonačelnik Grada Makarske Zoran Paunović,** odgovara:

Time ste sve rekli zapravo.

**Predsjednica Gradskog vijeća Grada Makarske Gordana Muhtić,** odgovara:

Izgleda da ćemo se teško naći danas ali dobro. Izgleda da se nismo dugo vidili pa smo malo nedostajali jedni drugima, vodimo malu žešću danas raspravu. Evo nismo se dugo vidili, vi ste meni nedostajali valjda to smijem reć.

**Vijećnica Tina Međurečan,** postavlja pitanja:

1. Zašto se Grad Makarska uključio u projekt bespravne gradnje koji je započeo u Istri i možete li nam reći koje su dugoročne dobiti biti sudionik tog projekta za Grad Makarsku?

**Gradonačelnik Grada Makarske Zoran Paunović,** odgovara na postavljeno pitanje:

1. Evo kratko samo mi smo ka o prvi grad u Dalmaciji pristupili inicijativi koja je pokrenuta u Istri bespravngradnja.hr. Dakle ideja je da zapravo Grad koji je godinama devastiran i betonizacijom i pretjeranom izgradnjom na neki način postane primjer, svjetski primjer u Dalmaciji, i to nam je nit vodilja od samog starta od samog početka. Dakle procedura, već smo komunicirali na konferenciji za medije, funkcionira na način da građani se uključe, da prijave bilo kakav oblik bespravne gradnje, da naš odjel za Komunalno redarstvo izađe na teren i utvrdi zapravo nepravilnosti i u tom trenutku mi šaljemo, tu bespravnu gradnju šaljemo broj jedan prema vlasnicima te stranice i uređivačima stranice gdje onda to postaje javno dostupan i geografski lociran podatak i pod broj dva ide kao prijava prema Državnom inspektoratu. Na taj način zapravo bilo kakvi pokušaj bespravne gradnje građani postaju na neki način naša produžena ruka gradske uprave gdje zapravo ukazuju na sve nepravilnosti i samim time se vrši na neki način pritisak prema inspektoratu, govorimo o građevinskoj inspekciji. Moramo bit svjesni da je trenutno samo možda tri građevinska inspektora koji su locirani u Splitu i ne mogu pokrivati područje cijele županije, odnosno cijelog ovog područja i samim time ovo je na neki način pritisak i ujedno upozorenje svima onima koji zaista kreću u bespravnu gradnju ili su već krenuli u bespravnu gradnju da će njihovo nedjelo bit zabilježeno i negdje trajno pohranjeno i u jednom trenutku će ih nadam se stići kazna. Evo to je odgovor.

**Vijećnik Frane Filipeti,** postavlja pitanje:

1. Kako napreduje nabava sustava stupića s obzirom da je javna nabava završena i možete li nam nešto malo više reći o tome?

**Gradonačelnik Grada Makarske Zoran Paunović,** odgovara na postavljeno pitanje:

1. Evo kratko samo čisto tehnički predmet nabave je dobava i ugradnja automatskih stupova, parkirališna rampa, procijenjena vrijednost 300.000,00 kuna, na javnoj nabavi od šest ponuđača mislim da je izabran jedan izvođač, uveden je u rad i sljedeći tjedan, gospodine Zec vi me ispravite ako griješim, sljedeći tjedan bi trebali započeti sa postavljanjem. Ukupno je šest stupića i mislim da je jedna rampa, je li tako? Tako tamo kod Bure. Dakle stupići na Dalmaciji, Arbun, Spomenik Glavica, Trg Tina Ujevića, Kačić Kalelarga, zapravo ideja je da se na neki način kontrolira dolazak vozila na područje gdje zaista oni ne bi trebali prometovati. Tako da evo očekujemo sljedeći tjedan realizaciju toga.

**Predsjednica Gradskog vijeća Grada Makarske Gordana Muhtić,** odgovara na postavljeno pitanje:

1. Evo kao predsjednica Odbora za promet mogu naglasiti da učestalo imamo prigovore naših građana o neprestanim ulascima vozila u staru gradsku jezgru. Svjedočili smo i da je Grad Makarska nedavno, zapravo ove sezone uređivao i morao ponovno rekonstruirati dio kraj Kostele upravo zbog toga što na dio šetnice, na naš kamen, se uporno penju ne samo osobna vozila nego i teški kamioni i jedan od načina da se to spriječi je zapravo postavljanje stupića i puno jača i puno ozbiljnija kontrola ulaska vozila u staru gradsku jezgru. Dakle svi oni argumenti koje neprestano slušamo o tome da ja živim tu pa je meni teško pa sam ja malo stariji pa imam malo više stvari pa bih ja želio nešto iskrcati, samo aj molim vas pustite me pet minuta i onda se to svede na to da je taj dio šetnice ponovno postao prometna pista tako da evo ovi stupići su jedan od načina na koji ćemo taj problem riješiti i upravo kraj, u tom dijelu, kraj Kostele je stupić izmješten na sami početak, dakle na sami ulazak na rivu a ne na gornjem dijelu kako je do sada bilo. Evo to je jedna mala nadopuna s obzirom da kao predsjednica Odbora za promet taj dio moram pratiti. Sv. Petar je za Arbun vamo, to je rampa kraj Arbuna, taj dio ide vamo a ovaj drugi kraj Bure, i kraj Dalmacije, praktički smo sve ove kritične točke pokrili sa ovim projektom.

**Vijećnik Jakša Jurasović,** postavlja pitanje:

1. U prethodnom razdoblju od prošle sjednice u primjenu su krenule dvije aplikacije a to su Otvoreni grad i aplikacija *Smart City*, pa bih zamolio gradonačelnika da nam kaže koliko je zadovoljan njihovom primjenom i da objasni građanima i nama svima ovdje koja je njihova upotreba i važnost?

**Gradonačelnik Grada Makarske Zoran Paunović,** odgovara na postavljeno pitanje:

1. Što se tiče aplikacije Otvoreni grad iskreno ne znam šta bih rekao jesam li zadovoljan ili nisam. Zadovoljan sam na koji način je ona napravljena, na koji način je ispunjeno naše predizborno obećanje da su svi računi dostupni ali recimo je otvorilo jedne dodatne probleme primjerice mi svakodnevno primamo upite novinara za svaki taj trošak koji je naveden i koji je vidljiv. Zašto vam je to, možete li detaljnije objasniti? Razumijete i to je onda napravili smo maksimalnu transparentnost, napravljeno je sa namjerom da se zaista vidi da nema nikakvih sakrivenih namjera, da nema nikakvih trošenja nelegalnih gradskog novca a onda vam se dogodi zapravo da vam trebaju još dvije ili tri osobe u službi koje bi trebale opsluživat zapravo sve ove upite koji se tiču svakog tog pojedinog troška. Dakle ja i ovom prilikom evo zamoljavam predstavnike sedme sile, novinare, dakle sve je transparentno zaista, ako smo istraživački novinari, ako smo otvorili cjelokupnu gradsku upravu maksimalno transparentno, ako zaista ništa ne skrivamo, molim vas malo smanjite obim tih pitanja prema našim službama jer su oni zaista preopterećeni. Između ostalog ta preopterećenost je dovela da mi evo već dva tjedna kasnimo praktički sa izbacivanjem natječaja za medije, on je trebao izaći 15.03. bit vanka ali on je tek sada na javnom savjetovanju tako da očekujem da tih recimo 15-ak dana kašnjenja je upravo radi toga. Tako da evo što se tiče aplikacije Otvoreni grad ja jesam zadovoljan, to je dio našeg predizbornog programa. Naše je predizborno obećanje koje smo obavili, napravili smo onu kvačicu i riješili smo kao još jedan od projekata koje smo obećali i ispunili ali dovelo je kažem do dodatnih pitanja. Što se tiče aplikacije *Smart City* tu sam zaista zadovoljan. To nije bio dio našeg predizbornog programa ali smo zapravo uvidjeli da je to dio onog trećeg stupa kojeg smo komunicirali a to je digitalna Makarska i koji zaista može pospješiti i otvorenost gradske uprave prema svim građanima ali isto tako može i pomoći u definiranju cjelokupnih procesa unutar gradske uprave kao i komunikaciju direktnu s građanima. Tako da sam tu zaista zadovoljan, to je jedna aplikacija koja će se nadograđivat dalje i vjerojatno u budućnosti sljedećih ne znam 10-15 godina ona će preuzeti primat što se tiče općenito izvještavanja i svih ostalih informacija, geo informacija koje postoje, prema građanima.

**Vijećnik Stjepan Zelić,** postavlja pitanja:

Dva su pitanja moja i imam jedno pitanje koje sam zaprimio na mail od strane građanina pa ću pročitat i to pitanje.

1. Svojedobno sam na Gradskom vijeću iznio inicijativu vezano uz obnovu fasade na srednjoj školi na Dugišu. Svjestan činjenice da je osnivač srednje škole Splitsko-dalmatinska županija držim da bismo kao Grad trebali preuzeti dio odgovornosti jer je riječ o našoj djeci, budućim izvrsnim kadrovima kojima dugujemo barem toliko da im škola izgleda lijepo. U tom smislu me zanima postoji li mogućnost da u suradnji sa MAROM, Splitsko-dalmatinskom županijom i Grad Makarska osiguramo sve preduvjete za energetsku obnovu srednje škole jer je to doista najmanje što trebamo i moramo učiniti za našu djecu i mlade?
2. Odnosi se na prostor Peškere. Kolega Kelvišer je nešto slično već pitao međutim razgovor je otišao u drugom pravcu pa bi ja svakako postavio i to pitanje. Dakle za tri tjedna Makarska očekuje prve goste a ni sezona nije daleko, prostor Peškere ne izgleda baš reprezentativno a ipak je riječ o strogom centru grada kojim svakodnevno prolaze naši brojni sugrađani a uskoro i turisti. Zanima me do kada će se taj prostor dovesti u red, ne samo zbog sezone nego zbog svih nas kojima je stalo kako Makarska izgleda?
3. Treće pitanje je pitanje od strane građanina, trgovca iz stare gradske jezgre, pitanje sam dobio prije par dana na mail pa evo pročitat ću točno kako sam dobio mail: „ Poštovani gospodine Zelić dozvolite da vas upoznam sa situacijom, prošle godine u četvrtom mjesecu donešena je Odluka o pokretnim vitrinama koje trgovci mogu imati na javnoj površini. Do te informacije sam došao preko jedne osobe koja je bila sudionik sastanka gdje su definirane mjere. Ista ta odluka se promijenila u devetom mjesecu iste godine te ta osoba koja je meni prenijela prvi put informaciju uopće nije, odnosno uopće ne zna da je donešena nova odluka a sudjelovala je na prvom sastanku u četvrtom mjesecu. Moje pitanje, dakle pitanje trgovca glasi ugostiteljima je Grad izašao u susret pa i mi tražimo bar da i ovo ljeto držimo te iste vitrine a na zimu ćemo ih skinuti kao i ugostitelji jednako. Ovako ispada neki atak na nas trgovce a držim da smo mi najmanje doprinijeli devastaciji stare gradske jezgre“. I nadovezao se na prvo pitanje: „Dakle zamolio bih u ime trgovaca u staroj gradskoj jezgri da nas gradonačelnik primi na dodatni sastanak te pokušamo naći zajedničko rješenje za gore navedenu situaciju kao i za mjeru uklanjanja odnosno zamjenu rolo zaštitnih vrata za rešetkasta vrata zbog kojih osjećamo dodatnu nesigurnost po pitanju zaštite od provala kao i zbog kompliciranosti izmjene istih“.

**Gradonačelnik Grada Makarske Zoran Paunović,** odgovara na postavljena pitanja:

1. Vaše prvo pitanje ne znam šta bih tu nadoda zaista se slažem u potpunosti s time da je naša srednja škola i naši srednjoškolski učenici zaslužuju puno, puno više nego što je to sada slučaj. Ona je dugo zanemarivana i zaista žudi za obnovom. Ja sam baš jučer komentirao to jer je to bila tema i HRT-u tako da zaista, ono što sam rekao i tada mislim Grad je činjenica nije osnivač srednje škole. Grad o svojim osnovnim školama i predškolskom odgoju zaista vodi računa, međutim u srednjoj školi pretpostavljam da će biti župan ili netko od pročelnika tko je zadužen u županiji za tu priču. Njihova priča je već poznata zadnjih ne znam sigurno 10-ak godina a to je da su imovinsko-pravni odnosi prepreka za ulaganje i za povlačenje EU sredstava. To je zaista istina, međutim nitko ne priječi županiji da zaista uloži svoja sredstva u srednju školu i to je ono što je po meni porazno, ja ponovno ističem evo ovdje pred cjelokupnom javnosti dvije stvari koje su pod ingerencijom županije, u Makarskoj su zaista dvije stvari koje su katastrofalne, to je srednja škola i to je zdravstvo. Dakle vi ste pitali da li je moguće da Grad na neki način ulaže. Moguće je, grad zapravo i ulaže određena sredstva, mi smo recimo u Proračunu za 2023. 100.000,00 kuna zaista predvidjeli za nekakve manje popravke, za održavanje zgrade u srednjoj školi, zatim smo predvidili 50.000,00 za dodatne programe obje škole, tamo su dvije škole i dio osnovne također, i strukovna i srednja škola druga. Zatim pomažemo maturalni ples, pomažemo izdavanje školskog lista, za prijevoz recimo srednjoškolcima za razliku od prijašnjih godina kada je bilo osigurano 200.000,00 i nešto kuna, ove godine smo osigurali više od pola milijuna, 550.000,00 kuna, samo do kraja lipnja toliko se predviđa da će se potrošit. A sjetiti ćete se i onoga nemilog događaja kad smo bili na samom početku vlasti, kad smo tek osvojili vlast, kada je prilikom pisanja završnoga u srednjoj školi jedna učenica se onesvijestila, mi smo odmah zajedno s tadašnjom ravnateljicom izdvojili 50.000,00 kuna za kupnju osam klima uređaja jer se ona onesvijestila zapravo zbog vrućine i zaista nehumanih uvjeta. Ta zgrada jednostavno žudi za obnovom. Prije 30 godina kad sam ja išao u srednju školu i danas ta zgrada je ista da se razumijemo. Evo gospođa Ivana kaže da je gora, pa evo ja se slažem u potpunosti ali opet kažem to je županija ta koja se zaista maćehinski ponaša i prema Makarskoj i prema cijeloj Makarskoj rivijeri jer koliko je meni u ovih godinu i po skoro dvije godine što smo na vlasti poznato mi smo njima zaista zadnja rupa na svirali. Dva ključna područja ono što sam naglasio i srednja škola i zdravstvo su zaista u katastrofalnom stanju, meni je jasno da je na vlasti druga opcija u županiji, na vlasti je tamo već jako, jako dugo i da je njihova politička agenda ulaganje u ruralna područja to je jasno, rade se školske dvorane ne znam u Šestanovcu, rade se dnevne bolnice u Zagvozdu, rade se centri kompetencija za srednjoškolsko obrazovanje u Omiškoj zagori. Ali ja evo nažalost ponavljam, želim ovdje javnosti zapravo još jedanput reći da je vrlo bitno naglasiti jednu stvar, što se tiče Makarske i Makarskog primorja svaka treća kuna što se turizma tiče koja je zarađena u Splitsko-dalmatinskoj županiji dolazi s ovih područja. I nije, zaista nije adekvatno da se novci kojima se buđet Splitsko-dalmatinske županije puni da se ne vraća nazad na područje Makarske i Makarskog primorja. Dakle imamo dva područja a to je jedno srednjoškolsko obrazovanje koje je po meni izuzetno bitno za budućnost i Grada i za budućnost naše djece i druga stvar koja je bitna je zdravstvo. Dakle te dvije stvari koje su pod županijom županija se maćehinski ponaša, meni je to zaista žao što evo već za 30 godina jako malo je primjerice uloženo, gotovo ništa nije uloženo u srednju školu.
2. Što se tiče vašeg drugog pitanja to se nadovezuje na pitanje sami ste rekli vijećnika gospodina Kelvišera, vezano je za prostor Peškere. Ja vjerujem, evo ovdje sada.

**Vijećnik Stjepan Zelić,** pojašnjenje pitanja:

Ali nije išlo u pravcu parkirališta, to u to nisam htio ulazit jer znam da nije tako.

**Gradonačelnik Grada Makarske Zoran Paunović,** nastavlja odgovarat na postavljeno pitanje:

Da Peškera je zajednička tema, ja vjerujem da svi vi vijećnici koliko dobivam signale od građana ćemo se zaista složit da u ovom trenutku bez obzira što još do kraja nije završena sanacija da je Peškera nemjerljivo ljepša nego što je to bila prije svega dva i po, tri mjeseca. Prostor je prodisao, prostor se zaista otvorio, naši građani napokon mogu vidjeti kolika je ta površina, koliki je taj javni prostor koji je godinama bio ja bih čak rekao i okupiran i oduzet od naših građana. Ja pohvale zaista dobivam sa svih strana, ne samo građana Grada Makarske nego zaista i od turističkih djelatnika, čak i pojedinih medija rekao bih koji su u početku pisali malo drugačije o Peškeri. Ovdje bih zaista htjeo naglasiti da me posebno vesele pohvale naših Makarana, mi smo svi svjesni kakvi smo mi, dakle često grintamo, ništa nam nije po volji, međutim u ovom slučaju to zaista nije tako, zaista dobivam pohvale za prostor Pešker od baš fetivih makarana i zapravo svih građana. Ovom prilikom bih htio zahvaliti gradskoj upravi, cijeloj gradskoj upravi, pogotovo evo voditelju Matku Lovreti koji je iznio cijeli taj projekt, odnosno njegov ured je iznio taj cijeli projekt na svojim leđima i zaista smo pokazali da kao gradska uprava na ovom projektu smo složni i da zapravo ono što nas sada slijedi je dvije godine ozbiljnog rada. Mi smo sada kao gradska uprava posloženi ali dvije godine ozbiljnog rada kako bi rekao vaš premijer i zapravo naš premijer Plenković, očekujemo zaista u sljedeće dvije godine, godine isporuke, jako puno projekata je započeto, sanacija je trenutno u tijeku. Mislim da će se do početka sljedećeg tjedna nasuti zemlja, uskoro kreće i sadnja, imamo određene stablašice koje će se također tamo posaditi tako da. A što se tiče sezone ja zaista vjerujem da će naše službe kao i Komunalac, kao i Turistička zajednica, napraviti sve da bude čak i bolje nego prošle godine a prošle godine je bilo sjajno. Dakle prošle godine bez obzira šta je gospodin Kelvišer rekao ja zaista mislim da je Grad zasjao, nije bio nikad ljepši, nikad uređeniji, tako da evo možda sam u zabludi, imamo različite stavove ali vjerujem da se građani slažu sa mnom.

**Zamjenica gradonačelnika Grada Makarske Antonia Radić Brkan,** odgovara na postavljeno pitanje:

1. Pa u biti je dosta zahtjevno i izazovno kad ovaj netko napiše bila je jedna osoba koja mi je rekla i ta osoba je sjedila na sastanku i ona ništa nije znala. Ja bih ovim putem pozvala tog građana da dođe kod nas ali da ne dolazi ukoliko nema ime te jedne osobe koja je bila i više nije, ne znam, i sl. Jer ovako je rekla kazala a što apsolutno nema smisla. Pretpostavljam s obzirom na ovo što je vama građanin poslao da se radi o jednom od trgovaca koji se bave zlatarskim obrtom ili djelatnošću. Ja ću samo kratko kronološki proći još jedanput ovu Odluku o postavljanju oznaka jer je ona iznimno bitna i opet se vraćamo na ovo čitanje s razumijevanjem jer ljudi u biti su toliko uporni jer valjda vjeruju da što više puta pitaju da će dobit drugačiji odgovor i na taj način bacaju sjenu na sve one kvalitetne obrtnike, poduzetnike koji se pridržavaju reda, koji dođu u gradsku upravu, koji provjere što se može što se ne može, koji pitaju konzervatore kako postupat jer ipak imaju objekt u staroj gradskoj jezgri koja je zaštićena. I onda zbog takvih par pojedinaca koji tu se zalažu za svoje osobne interese i partikularne interese u biti pati cijela lokalna zajednica, sav taj krug njihovih bližnjih susjeda, ugostitelja, trgovaca i sl. i to nema smisla. Znači naše mišljenje koje u principu se neće promijenit. Imali su rok, evo sad smo odluka u travnju 2022. je donesena Odluka o postavljanju vitrina za izlaganje proizvoda maksimalne površine m2 i to je jedino u vrijeme dok je trgovina otvorena na način da se postavlja vješanjem na otvore vratnice poslovnog prostora. Mi smo na početku bili malo kad smo donosili odluku o upravljanju starom gradskom jezgrom, tj. postavljanjem oznaka, bili smo treba li to uopće stavit ali smo htjeli ić na ruku našim trgovcima i obrtnicima da ipak imaju neku priliku to i postavit. Međutim kao i uvijek dogodi se zlouporaba i onda prilikom nadzora od strane komunalaca smo uočili zlouporabe upravo te odluke gdje su pojedini korisnici poslovnih prostora u principu radili sve suprotno tome i evo imamo jedan primjer na samom Kačiću, ne u staroj gradskoj jezgri nego na glavnom trgu grada makarske je jedan trgovac postavio aluminijska vrata na koja je s unutarnje strane stavio izlog gdje je prezentirao svoj proizvod a na mjesto gdje mu je inače u nekoj arhitektonskoj formi je bio predviđen izlog e tamo je stavio bankomat. Dakle to ne dolazi u obzir. Znači takva devastacija kulturne baštine nije prihvatljiva ni od nas, ni od konzervatora, ni od nikoga. I zbog takvih vrata i njihovih kreativnih rješenja mi smo radili izmjenu odluke u osmom mjesecu i nakon toga smo ukinuli upravo taj dio sa vješanjem na vrata i u principu nakon toga nam je uslijedilo, to je bilo u osmom mjesecu, imali su za prilagodbu deveti, deseti, jedanaesti i dvanaesti, praktički da se mogu izvan sezone prilagodit, promijenit, da bi ušli u novu sezonu. Naravno oni su se oglušili u nadi da mi to opet nećemo promijenit pa su došli neki novi. S tim da moramo reći da trgovci koji otvaraju svoje objekte u gradskoj jezgri imaju odgovornost isto kao stanari koji imaju svoje nekretnine, oni su u zaštićenoj zoni su obvezni javit konzervatorima prilikom bilo kakve intervencije na svoj prostor i tražit odobrenje za isti, ne unutarnjeg prostora već vanjskog. Dakle imali su više od tri mjeseca od isteka roka za prilagodit se i redari su tek u drugom mjesecu krenuli ponovno u nadzor. Dakle krenuli su u nadzor na način da se dogovorimo i da to riješimo. I ovaj komentar da bi rok bi trebalo njima dat kao ugostiteljima ja zaista ne mislim da je isto promijenit nešto što nisi uopće dobio odobrenje od konzervatora i dignut vratnice i vratit se u stvarno stanje kakvo je zamišljeno i kavo postoji kao tavo rješenje, znači kako izgleda objekt ima svoja vrata i prozor, da to uspoređuju sa ugostiteljima koji su na kraju krajeva i dobili odobrenja za nadstrešnice na kojima je pisalo da će se uklanjati u trenutku kad se donese novo rješenje. Znači opet miješaju kruške i jabuke. Pozvala bih sve naše trgovce koji su nezadovoljni da pročitaju još jednom ovaj pravilnik, da ga ne tumače krivo a osobito ovog da dođe točno s imenom i prezimenom, pretpostavljam da je već bio kod gradonačelnika četvrtkom jer su mislim bili apsolutno svi. dakle ne znam tko od zlatara nije bio provjerit što se može. Može se uskladit dobili su jasne odgovore od konzervatora, nas sad konzervatori zovu svaki dan da im je ogroman pritisak i od trgovaca koji se žele bavit nekom drugom djelatnosti i od zlatara jer oni bi uporno rušili zidiće, traže načine kako je nešto izgledalo prije 50 godina kad je zgrada sagrađena, pokušavaju uvjeriti nas i konzervatore da je to netko dodatno sagradio zidić, da on nije originalan. Znači uporno žele intervenirat u našu staru gradsku jezgru, u našu tradiciju, u sve ono što nam čini život u principu i ljepšim i ugodnijim i na kraju krajeva živimo u ovome gradu i moramo očuvati tu kulturnu baštinu, ali pritisak na konzervatore i gradski ured, pogotovo za razvoj je svakodnevan i to neopravdan već isključivo navlačenje maka na konac, traženje svojih partikularnih interesa. Ja se nadam da konzervatori neće popustit, ja sam sigurna da mi nećemo, međutim molim vas shvatite da neki građani jednostavno ne žele prihvatit ne kao konačan odgovor za neku odluku s kojom čuvamo našu tradiciju, kulturnu baštinu, na kraju krajeva kulturno dobro koje je zaštićeno. Apsolutno za njih nemamo razumijevanja jer traže nešto što je kontra svih propisa. Da se stvari mogu dogovorit mogu, dogovarali smo se već nekoliko puta, našli smo rješenja što mogu stavit ali oni bi uporno, sad je tu opravdanje sigurnost i sl. Svi znamo da postoje sigurnosna sredstva alarmi, alati, dali smo im rješenja i ukoliko treba napravit ćemo ponovno sastanak pojedinačno sa svakim od trgovaca zlatara. U Matkovom odjelu postoji i tim ljudi koji može dat rješenja kako ali neka ne traže ono što moramo uklonit jer to moramo uklonit isključivo iz razloga što nisu nikad ni dobili dozvolu za to što imaju od konzervatora. I osobno ne želim imat na sebi teret da dam odobrenje za nešto što je konzervator rekao ne može, ni ja ni gradonačelnik, mislim da to nije ispravno. A to što je jedan, nevezano iz kojeg smjera trgovine došao, našem djelatniku rekao reci koliko ti treba novaca, to nije prihvatljivo. Način na koji gradska uprava danas ova radi nije takav. Znači nema tih novaca koji će zamijenit rolo vrata tj. našu odluku, da rolo vrata ostanu. Mi se možemo dogovorit, prilagodit, međutim prilagodba znači suradnju i da je s druge strane isti odgovor, što znači ako mi produžimo neki rok, onda se vi prilagodite s nečim drugim, međutim oni ne pristaju na kompromis. Znači nema dogovora, čak ne kompromisa, nema dogovora i to je problem i to je istina jedna manjina, to su par ljudi što je rekla i vijećnica Ivana. Ne razgovarate, razgovaramo ali ne razgovaramo s onima koji žele nešto što je suprotno zakonu, odluci i slično. S njima ne razgovaramo i oni moraju shvatit što piše i to čitat s razumijevanjem. Sve im piše, kad je doneseno, do kad je stajalo. Tako da evo drago mi je da su vam poslali, drago mi je da građani komuniciraju kroz vijećnike, međutim volila bi da i vijećnici imaju tu dozu odgovornosti da malo provjere prije no što sebe izlože javnosti kad kažu neki ljudi, ne pričate s trgovcima, ne surađujete s ovim, malo provjerite vi izlažete sebe. Mi smo zaista svojim poslom pokazali, i načinom rada, da radimo po PS-u, prema tome provjerite prije nego što se izložite čisto radi vas.

**Gradonačelnik Grada Makarske Zoran Paunović,** nadopuna odgovora:

1. Ja sam htio još samo potvrdit ovo što je Antonia više-manje sve rekla i *apropo* ovoga odnosa prema obrtnicima i ugostiteljima i moje navodne nedostupnosti. Ako se radi zaista o zlatarima ja sam već, tri do četiri zlatara bili su na razgovoru sa mnom. Mi smo odmah na licu mjesta i okrenuli ured konzervatora, razgovarali smo na razglasu. Tako da zapravo u zadnjih mjesec, mjesec i po dana mi smo već imali nekoliko sastanaka sa tim istim ljudima. Toliko o nedostupnosti mene i odnosu prema obrtnicima i poduzetnicima. I ovo što Antonia zapravo jasno kaže ako je nešto propisano, što može, št ne može nema tog medijskog pritiska da ćemo mi promijenit sad nekakvo mišljenje. Medijski pritisak ili bilo kakvi drugi putem vijećnika može urodit samo gorim, dakle neće urodit plodom. Ako je nešto propisano mora postojat. Mi nismo zaista, ne idemo čizmom na ljude, razgovaramo idemo pokušat naći kompromis ali ako s druge strane nemate sugovornika koji je spreman na takav isti dogovor i dalje misli da će pet puta, deset puta ako dođe i pokuca na vrata gradonačelnika ili zamjenice gradonačelnika da će nešto postići s time, neće.

**Vijećnik Jurica Klarić,** postavlja pitanja:

1. Koji infrastrukturni projekti idu ove godine?

**Gradonačelnik Grada Makarske Zoran Paunović,** odgovara na postavljeno pitanje:

1. Dakle nećemo dugo, ovo bi trebao bit aktualni sat ali evo već su aktualna dva sata.

**Predsjednica Gradskog vijeća Grada Makarske Gordana Muhtić,** komentira:

Ne, ne, nije aktualni sat nego razdoblje za vijećnička pitanja.

**Gradonačelnik Grada Makarske Zoran Paunović,** nastavlja odgovarat na postavljeno pitanje:

1. Kratko samo, uređuju se mnoge ulice stare gradske jezgre. Na jednoj od prošlih sjednica smo ako se sjećate u vlasništvo priveli Prolaz Ilije Despota, on se trenutno završava kao i ostale kale u staroj gradskoj jezgri koje još uvijek nisu popločane. Dakle mislim da je sada na redu Velika vrata, Prvosvibanjska. Mnoštvo projekata je u završnoj fazi dokumentacije. Ulica Petra Krešimira IV. izdana je lokacijska dozvola, naručen je geodetski elaborat za provedbu lokacijske, radi se glavni projekt itd. Cesta na Voliciji koja vodi do Apfel arene, izdana je lokacijska dozvola, potvrda parcelacijskog elaborata također, ide se u izvlaštenje pa onda na građevinsku dozvolu. HEP i D8 to je recimo možda situacija gdje bi nam možda od strane Vlade trebao poguranac, dakle davno je to već završeno s naše strane, čeka se još uvijek potpis ugovora od strane nekoga iz Uprave HEP-a kako bi se mogao definirati pravni interes i ići dalje, dakle to jednostavno stoji u HEP-u a jednim pozivom se to može ubrzat. Gledam vas gospodine Raos. Rotor na Voliciji evo lokacijska je pravomoćna o tome ste često vi postavljali pitanje, lokacijska. Pa znam da neće namjerno o tome ja govorim cijelo vrijeme, mi govorimo ovdje o korupcijskoj hobotnici koja je već ne znam koliko godina u županiji doslovno pustila pipke na sve moguće institucije i jednostavno koči, to je jasno valjda svakom prosječnom građaninu. Evo ja vam ovim trenutkom i ovom prilikom, ja vam ovom prilikom i ovim trenutkom kažem da u onom trenutku, a to će vrlo brzo doći, kada HDZ-e izgubi vlast na razini županije da će se napokon počet događat pozitivne stvari za Grad Makarsku i cijelo Makarsko primorje a to će se vjerujte mi dogodit vrlo brzo. Evo da nastavimo dalje oko rotora na Voliciji lokacijska će bit pravomoćna kroz 10-ak dana, šalje se dalje na izvlaštenje, dalje nakon toga ide IGH i Hrvatske ceste. Dobro ajde da ne duljim sad jako puno projekata se radi, ponovno ćemo se pozvat na premijera Plenkovića, ja vjerujem da će u sljedeće dvije godine ova gradska uprava, pogotovo sada nakon što je posložena i to će bit zapravo vrijeme isporuke nazovimo to tako.

Nakon stanke predsjednica Gradskog vijeća Grada Makarske je konstatirala kako je temeljem elektronske prijave utvrđen kvorum te da je na sjednici nazočno 8 od 15 vijećnika kao i da je nastavak održavanja sjednice pravovaljan.

Nakon aktualnog sata, a u skladu s člankom 74. Poslovnika o radu Gradskog vijeća Grada Makarske, predsjednica Gradskog vijeća Grada Makarske je predložila sljedeći:

**Dnevni red**

1. Izvješće Mandatnog povjerenstva;
2. Prijedlog Zapisnika sa 12. sjednice Gradskog vijeća Grada Makarske održane 10. prosinca 2022. godine;
3. Prijedlog Zapisnika sa 13. sjednice Gradskog vijeća Grada Makarske održane 21. prosinca 2022. godine;
4. Prijedlog Odluke o rasporedu sredstava političkim strankama iz Proračuna Grada Makarske u 2023. godini;
5. Prijedlog Odluke o proglašenju javnog parkinga Žbare - javnim dobrom u općoj uporabi;
6. Prijedlog Odluke o davanju suglasnosti Gradonačelniku Grada Makarske za sklapanje Ugovora o kupoprodaji čest.zem. 2206/2 i čest.zem. 579/2, obje u K.O. Veliko Brdo;
7. Prijedlog Odluke o izmjeni i dopuni Odluke o socijalnoj skrbi;
8. Prijedlog Odluke o davanju koncesije za posebnu upotrebu pomorskog dobra vaterpolskom klubu „GALEB – MAKARSKA RIVIJERA“;
9. Prijedlog Odluke o kriterijima, mjerilima i načinu financiranja decentraliziranih funkcija osnovnog školstva Grada Makarske u 2023. godini:
10. Prijedlog Odluke o prihvaćanju Akcijskog plana održivog energetskog razvitka i prilagodbe klimatskim promjenama (SECAP) Grada Makarske;
11. Prijedlog Zaključka o prihvaćanju Izvješća o radu Javne ustanove Makarska razvojna agencija - MARA za 2022. godinu;
12. Prijedlog Zaključka o davanju suglasnosti na prijedlog Statuta Gradske knjižnice Makarska;
13. Prijedlog Rješenja o razrješenju i imenovanju člana Vijeća za davanje koncesijskog odobrenja na pomorskom dobru na području Grada Makarske;
14. Prijedlog Rješenja o razrješenju i imenovanju članice Odbora za **dodjelu priznanja i nazive ulica i trgova.**

S obzirom da nije bilo prijavljenih za raspravu predsjednica Gradskog vijeća Grada Makarske je stavila na glasovanje predloženi dnevni red.

*Ovako predloženi dnevni red je usvojen jednoglasno sa 13 (trinaest) glasova ZA*

1. **Izvješće Mandatnog povjerenstva**

Uvodno obrazloženje Izvješća Mandatnog povjerenstva je dao **predsjednik Mandatnog povjerenstva Jakša Jurasović.**

S obzirom da za raspravu nije bilo prijavljenih vijećnika predsjednica Gradskog vijeća Grada Makarske je prijedlog Zaključka kojim se prima se na znanje Izvješće Mandatnog povjerenstva Gradskog vijeća Grada Makarske KLASA: 021-01/21-01/10; URBROJ:2181-6-03-05-23-6, od 14. ožujka 20223. godine stavila na glasovanje.

*Zaključak kojim se prima se na znanje Izvješće Mandatnog povjerenstva Gradskog vijeća Grada Makarske KLASA: 021-01/21-01/10; URBROJ:2181-6-03-05-23-6, od 14. ožujka 20223. godine* *je usvojen jednoglasno s 13 (trinaest) glasova ZA.*

1. **Prijedlog Zapisnika sa 12. sjednice Gradskog vijeća održane 10. prosinca 2022. godine**

S obzirom da za raspravu nije bilo prijavljenih vijećnika predsjednica Gradskog vijeća Grada Makarske je prijedlog Zapisnika sa 12. sjednice Gradskog vijeća održane 10. prosinca 2022. godine stavila na glasovanje.

*Zapisnik sa 12. sjednice Gradskog vijeća održane 10. prosinca 2022. godine je usvojen s 12 (dvanaest) glasova ZA i 1 (jednim) SUZDRŽANIM glasom.*

1. **Prijedlog Zapisnika sa 13. sjednice Gradskog vijeća održane 21. prosinca 2022. godine**

S obzirom da za raspravu nije bilo prijavljenih vijećnika predsjednica Gradskog vijeća Grada Makarske je prijedlog Zapisnika sa 13. sjednice Gradskog vijeća održane 21. prosinca 2022. godine stavila na glasovanje.

*Zapisnik sa 13. sjednice Gradskog vijeća održane 21. prosinca 2022. godine je usvojen s 12 (dvanaest) glasova ZA i 1 (jednim) SUZDRŽANIM glasom.*

1. **Prijedlog Odluke o rasporedu sredstava političkim strankama iz Proračuna Grada Makarske u 2023. godini**

Uvodno obrazloženje prijedloga Odluke o rasporedu sredstava političkim strankama iz Proračuna Grada Makarske u 2023. godini je dala **privremena pročelnica Upravnog odjela za opće poslove i imovinu Grada Lara Rakušić Ivanković.**

S obzirom da za raspravu nije bilo prijavljenih vijećnika predsjednica Gradskog vijeća Grada Makarske je prijedlog Odluke o rasporedu sredstava političkim strankama iz Proračuna Grada Makarske u 2023. godini stavila na glasovanje.

*Odluka o rasporedu sredstava političkim strankama iz Proračuna Grada Makarske u 2023. godini je usvojena jednoglasno s 13 (trinaest) glasova ZA.*

1. **Prijedlog Odluke o proglašenju javnog parkinga Žbare – javnim dobrom u općoj uporabi**

Uvodno obrazloženje prijedloga Odluke o proglašenju javnog parkinga Žbare – javnim dobrom u općoj uporabi je dao**zamjenik pročelnika Upravnog odjela za opće poslove i imovinu Grada Bojan Mileta.**

U ime Kluba vijećnika HDZ-a u raspravi je sudjelovao **vijećnik Marko Raos.**

U ime Kluba vijećnika SDP Makarska – Stjepan Zelić u raspravi je sudjelovao **vijećnik Frane Filipeti.**

**Vijećnica Ivana Miočević Franić** je sudjelovala u pojedinačnoj raspravi a na izlaganje joj je odgovorio **zamjenik pročelnika Upravnog odjela za opće poslove i imovinu Grada Bojan Mileta.**

**Vijećnik Petar Kelvišer** je sudjelovao u pojedinačnoj raspravi a na izlaganje mu je odgovorio **zamjenik pročelnika Upravnog odjela za opće poslove i imovinu Grada Bojan Mileta.**

**Vijećnik Joško Lelas** je sudjelovao u pojedinačnoj raspravi a na izlaganje mu je odgovorio **zamjenik pročelnika Upravnog odjela za opće poslove i imovinu Grada Bojan Mileta.**

**Gradonačelnik Grada Makarske Zoran Paunović** je odgovorio na izlaganja vijećnika iz rasprave.

U pojedinačnoj raspravi je sudjelovao **vijećnik Marko Ožić-Bebek kojemu je replicirao gradonačelnik Grada Makarske Zoran Paunović. Vijećnik Marko Ožić-Bebek** je odgovorio na repliku, a **gradonačelnik Grada Makarske Zoran Paunović** i **predsjednica gradskog vijeća Grada Makarske Gordana Muhtić** su odgovorili naodgovor na repliku.

**Vijećnica Tina Međurečan** je sudjelovala u pojedinačnoj raspravi a na izlaganje joj je odgovorio **zamjenik pročelnika Upravnog odjela za opće poslove i imovinu Grada Bojan Mileta.**

**Vijećnik Frane Filipeti** je sudjelovao u pojedinačnoj raspravi a na izlaganje mu je odgovorio **zamjenik pročelnika Upravnog odjela za opće poslove i imovinu Grada Bojan Mileta** i **predsjednica gradskog vijeća Grada Makarske Gordana Muhtić.**

S obzirom da za raspravu nije bilo više prijavljenih vijećnika predsjednica Gradskog vijeća Grada Makarske je prijedlog Odluke o proglašenju javnog parkinga Žbare – javnim dobrom u općoj uporabi stavila na glasovanje.

*Odluka o proglašenju javnog parkinga Žbare – javnim dobrom u općoj uporabi Zapisnik je usvojena s 11 (jedanaest) glasova ZA i 2 (dva) SUZDRŽANA glasa.*

1. **Prijedlog Odluke o davanju suglasnosti Gradonačelniku Grada Makarske za sklapanje Ugovora o kupoprodaji čest.zem. 2206/2 i čest.zem. 579/2, obje u K.O. Veliko Brdo**

Uvodno obrazloženje prijedloga Odluke o davanju suglasnosti Gradonačelniku Grada Makarske za sklapanje Ugovora o kupoprodaji čest.zem. 2206/2 i čest.zem. 579/2, obje u K.O. Veliko Brdo je dao **zamjenik pročelnika Upravnog odjela za opće poslove i imovinu Grada Bojan Mileta** koji je među ostalim predložio amandman gradonačelnika kao predlagatelja koji postaje sastavnim dijelom predložene odluke:

**AMANDMAN 1:**

U točci II. „Odluke o davanju suglasnosti gradonačelniku grada Makarske za sklapanje ugovora o kupoprodaji čest.zem. 2206/2 i čest.zem. 579/2, obje u K.O. Veliko Brdo, zadnja alineja točke, omaškom je naveden pogrešan izračun cijene i to:

Pogrešno se navodi „ za čest.zem 579/2 kupoprodajna cijena iznosi 101.689,22 € (766.169,88 kn)

za čest.zem. 2206/2 kupoprodajna cijena iznosi 8.759,71 € (66.000,00 kn )

*ukupno 167.688,22 € (832.169,88 kn prema tečaju od 01.01.2023. 1 € = 7,5345* )

namjesto tog treba stajati

„za čest. zem. 579/2 kupoprodajna cijena iznosi 101.688,22 € ( 766.169,88 kn ), a

za čest.zem. 2206/2 kupoprodajna cijena iznosi 8.759,70 € (66.000,00 kn ), ukupno 110.447,92 € (832.169,88 kn prema tečaju od 01.01.2023. 1 € = 7,5345 ) „

U ime Kluba vijećnika SDP Makarska – Stjepan Zelić u raspravi je sudjelovao **vijećnik Jurica Klarić.**

**Vijećnica Ivana Miočević Franić** je sudjelovala u pojedinaćnoj raspravi a na izlaganje joj je odgovorio **zamjenik pročelnika Upravnog odjela za opće poslove i imovinu Grada Bojan Mileta.**

**Predsjednica Gradskog vijeća Grada Makarske Gordana Muhtić** je sudjelovala u pojedinačnoj raspravi.

**Vijećnik Joško Lelas** je sudjelovao u pojedinačnoj raspravi a na izlaganje su mu odgovorili **predsjednica Gradskog vijeća Grada Makarske Gordana Muhtić** i **zamjenik pročelnika Upravnog odjela za opće poslove i imovinu Grada Bojan Mileta.**

Temeljem članka 56. poslovnika o radu Gradskog vijeća Grada Makarske amandman predlagatelja postaje sastavnim dijelom konačnog prijedloga akta i o njemu se odvojeno ne glasuje.

S obzirom da za raspravu nije bilo više prijavljenih vijećnika predsjednica Gradskog vijeća Grada Makarske je prijedlog Odluke o davanju suglasnosti Gradonačelniku Grada Makarske za sklapanje Ugovora o kupoprodaji čest.zem. 2206/2 i čest.zem. 579/2, obje u K.O. Veliko Brdo čiji je sastavni dio i amandman gradonačelnika stavila na glasovanje.

*Odluka o davanju suglasnosti Gradonačelniku Grada Makarske za sklapanje Ugovora o kupoprodaji čest.zem. 2206/2 i čest.zem. 579/2, obje u K.O. Veliko Brdo čiji je sastavni dio i amandman gradonačelnika je usvojena jednoglasno s 13 (trinaest) glasova ZA.*

1. **Prijedlog Odluke o izmjeni i dopuni Odluke o socijalnoj skrbi**

Uvodno obrazloženje prijedloga Odluke o izmjeni i dopuni Odluke o socijalnoj skrbi je dala**privremena pročelnica Upravnog odjela za javne potrebe i društvene djelatnosti Sandra Vranješ.**

U ime Kluba vijećnika SDP Makarska – Stjepan Zelić u raspravi je sudjelovala **vijećnica Tina Međurečan.** Na izlaganje vijećnice je replicirala **predsjednica Gradskog vijeća Grada Makarske Gordana Muhtić** koja je kazala kako postoji greška u obrazloženju Odluke ali ta greška nije u prijedlogu Odluke i Odluka se ne mijenja.

**Vijećnik Petar Kelvišer** je sudjelovao u pojedinačnoj raspravi i predložio sljedeći amandaman:

**AMANDMAN NLO-a:**

U članku 2. Odluke o izmjeni i dopuni Odluke o socijalnoj skrbi dodaje se stavak koji glasi *Grad Makarska financirat će troškove cjelokupnog iznosa mjesečnog učeničkog pokaza koji plaća učenik.*

**Vijećnica Tina Međurečan** je replicirala na izlaganje vijećnika a **vijećnik Petar Kelvišer** je odgovorio na repliku. **Predsjednica Gradskog vijeća Grada Makarske Gordana Muhtić** je replicirala na izlaganje a **vijećnik Petar Kelvišer** je odgovorio na repliku.

**Gradonačelnik Grada Makarske Zoran Paunović** je odgovorio na izlaganje vijećnika. **Vijećnik Petar Kelvišer** je replicirao na izlaganje i među ostalim zatražio da se zadrži standard pružanja javne usluge sufinanciranja prijevoza učenika do pune cijene prijevoza. **Gradonačelnik Grada Makarske Zoran Paunović** je odgovorio na repliku kazavši među ostalim kako nije moguće sufinanciranje s obzirom da jedini prijevoznik koji obavlja uslugu Promet Makarska d.o.o. nudi ugovor u kojem nije određena cijena prijevoza nego je cijena podložna promjeni bez pristanka Grada Makarske i on kao gradonačelnik ne može sklopiti takav ugovor jer ne zna koliko će do kraja godine iznositi trošak prijevoza i koliko će prijevoznik svojevoljno povećati cijenu bez obrzaloženja a koju će na kraju morati ukoliko se potpiše takav ugovor platiti građani Grada Makarske. **Vijećnik Petar Kelvišer** je replicirao i kazao kako Grad Makarska ima dovoljno novaca da sufinancira tu uslugu i kako učenike ne zanimaju odnosi Grada i prijevoznika. **Predsjednica Gradskog vijeća Grada Makarske Gordana Muhtić** je replicirala na izlaganje vijećnika.

**Vijećnik Marko Ožić-Bebek** je sudjelovao u pojedinačnoj raspravi i kazao među ostalim kako se još iz svog mandata gradonačelnika sjeća kako je teško pregovarati s Promet Makarska d.o.o. i kako ta tvrtka pristaje samo na odredbe ugovora koje sama ponudi i onda na kraju uvijek to bude na štetu Grada i kako je i u HRNK Zmaj kojemu je predsjednik imao sličan problem vezano za trškove prijevoza pa su promijenili prijevoznika ali u ovom slučaju je to kompluicirano s obzirom da navedeni prijevoznik ima najviše linija koje odgovaraju rasporedu učenika i kako smatra da bez obzira na sve je potrebno iznaći rješenje za nastalu situaciju. Na izlaganje vijećnika je odgovorio **gradonačelnik Grada Makarske Zoran Paunović** koji je kazao kako je Promet Makarska d.o.o. u ovom slučaju faktički monopolist i kako je nemoguće postići s tom tvrtkom zadovoljavajuće i komopromisno rješenje za obje strane.

**Vijećnik Petar Kelvišer** je odgovorio na izlaganje gradonačelnika.

**Vijećnica Ivana Miočević Franić** je sudjelovala u pojedinačnoj raspravi a na izlaganje joj je replicirala **predsjednica Gradskog vijeća Grada Makarske Gordana Muhtić** a vijećnica je odgovorila na repliku. **Gradonačelnik Grada Makarske Zoran Paunović, privremena pročelnica Upravnog odjela za javne potrebe i društvene djelatnosti Sandra Vranješ i predsjednica Gradskog vijeća Grada Makarske Gordana Muhtić** su odgovorili na izlaganje vijećnice. **Vijećnica Ivana Miočević Franić** je komentirala odgovor.

**Vijećnik Joško Lelas** je sudjelovao u pojedinačnoj raspravi.

U pojedinačnoj raspravi je sudjelovao i **vijećnik Marko Ožić-Bebek.**

Na izlaganja iz rasprave vijećnika je odgovorio **gradonačelnik Grada Makarske Zoran Paunović.**

**Predsjednica Gradskog vijeća Grada Makarske Gordana Muhtić** izriče opomenu vijećniku Petru Kelvišeru i oduzima mu riječ zbog nepoštivanja Poslovnika i nakon što ga je već nekoliko puta upozorila da sam ne uzima riječ samovoljno.

**Predsjednica Gradskog vijeća Grada Makarske Gordana** Muhtić replicira vijećniku Marku Ožiću-Bebeku.

*Vijećnik Petar Kelvišer napušta 14. sjednicu Gradskog vijeća Grada Makarske.*

Nakon stanke predsjednica Gradskog vijeća Grada Makarske je konstatirala kako je temeljem elektronske prijave utvrđen kvorum te da je na sjednici nazočno 8 od 15 vijećnika kao i da je nastavak održavanja sjednice pravovaljan.

**Predsjednica Gradskog vijeća Grada Makarske Gordana Muhtić** je uvodno obrazložila kako je napravljena stanka upravo kako bi se iznašlo rješenje za rješit situaciju vezano za prijevoz učenika i kako će se predložena odluka izmjeniti amandmanom koji je u pauzi pripremljen i koji će predložiti Klub vijećnikaSDP Makarska – Stjepan Zelić a nakon usvajanja takve odluke gradonačelnik Grada Makarske će donijeti Odluku o isplati naknade troška prijevoza učenika za drugo polugodište 2022./2023. godine na način da će Grad Makarska sufinacirati 25% razlike do cijene određene Odlukom Vlade Republike Hrvatske plus razliku do važeće komercijalne cijene prijevoznika na dan 09. siječnja 2023. godine.

**Predsjednica Gradskog vijeća Grada Makarske Gordana Muhtić** je nakon uvodnog pojašnjenja u imeKluba vijećnikaSDP Makarska – Stjepan Zelić predložila sljedeći amandman:

**AMANDMAN Kluba vijećnika SDP Makarska – Stjepan Zelić:**

Članak 2. prijedloga Odluke mijenja se i glasi:

U Odluci o socijalnoj skrbi Grada Makarske dodaje se članak 35. a koji glasi:

***„Pravo na sufinanciranje troška prijevoza******učenika srednje škole,*** *kao potpora za drugo polugodište školske godine 2022./2023., priznaje se podnositelju zahtjeva roditelju/staratelju ili udomitelju učenika srednje škole, koji je pravo na sufinanciranje troškova javnog prijevoza od 75 posto propisane cijene putne karte ostvario temeljem Odluke o kriterijima i načinu  financiranja troškova javnog prijevoza redovitih učenika srednjih škola Vlade Republike Hrvatske.*

*Iznose sufinanciranja, za drugo polugodište školske godine 2022./2023., odlukom utvrđuje gradonačelnik.*

*Pravo iz ovoga članka priznaje se podnositelju zahtjeva ako roditelj/staratelj ili udomitelj i učenik, uz navedeno u stavku 1. ima i prebivalište u gradu Makarskoj u trenutku predaje zahtjeva za ostvarivanje ovog prava.“.*

Članak 4. prijedloga Odluke mijenja se i glasi:

Ova Odluka stupa na snagu prvog dana od dana objave u Glasniku Grada Makarske.

**Vijećnica Ivana Miočević Franić** je upitala da li će sufinaciranje troška prijevoza kako je predoženo biti priznato i za razdoblje od početka 2023. godine. **Privremena pročelnica Upravnog odjela za javne potrebe i društvene djelatnosti Sandra Vranješ** je odgovorila na upit vijećnice kazavši kako će pravo biti priznato i za proteklo razdoblje 2023. godine od početka drugog polugodišta.

**Predsjednica Gradskog vijeća Grada Makarske Gordana Muhtić** je upitala vijećnicu Ivanu Miočević Franić da li nakon ove izmjene prijedloga odluke odustaje od amandmana NLO-a.

**Vijećnica Ivana Miočević Franić** je kazala kako nakon ove izmjene odustaje od predloženog amandmana NLO-a jer smatra kako je postignut cilj koji su željeli predloženim amandmanom kao vijećnici NLO-a.

**Predsjednica Gradskog vijeća Grada Makarske Gordana Muhtić** je zatražila od gradonačelnika da se očituje o amandmanu Kluba vijećnikaSDP Makarska – Stjepan Zelić.

U ime predlagatelja **gradonačelnik Grada Makarske Zoran Paunović**  prihvaća amandman Kluba vijećnikaSDP Makarska – Stjepan Zelić i on postaje sastavni dio predložene Odluke o izmjeni i dopuni Odluke o socijalnoj skrbi.

**Gradonačelnik Grada Makarske Zoran Paunović** se završno obratio vijećnicima.

**Vijećnica Ivana Miočević Franić** je zamolila sve vijećnike i dužnosnike da se ubuduće primjereno razgovara i komunicira kako bi se smanjile i izbjegle tenzije da se ne ponavlja ružan način komunikacije kakv je bio prisutan za vrijeme rasprave po ovoj točki dnevnog reda.

S obzirom da za raspravu nije bilo više prijavljenih vijećnika predsjednica Gradskog vijeća Grada Makarske je prijedlog Odluke o izmjeni i dopuni Odluke o socijalnoj skrbi, čiji je sastavni dio i amandman Kluba vijećnika SDP Makarska – Stjepan Zelić, stavila na glasovanje.

*Odluka o izmjeni i dopuni Odluke o socijalnoj skrbi, čiji je sastavni dio i amandman Kluba vijećnika SDP Makarska – Stjepan Zelić, je usvojena jednoglasno s 12 (dvanaest) glasova ZA.*

1. **Prijedlog Odluke o davanju koncesije za posebnu upotrebu pomorskog dobra vaterpolskom klubu „GALEB – MAKARSKA RIVIJERA“**

Uvodno obrazloženje prijedloga Odluke o davanju koncesije za posebnu upotrebu pomorskog dobra vaterpolskom klubu „GALEB – MAKARSKA RIVIJERA“ je dao **privremeni pročelnik Upravnog odjela za razvoj Grada Matko Lovreta.**

U ime Kluba vijećnika HDZ-a u raspravi je sudjelovao **vijećnik Marko Ožić-Bebek** kojemu je na izlaganje odgovorio **privremeni pročelnik Upravnog odjela za razvoj Grada Matko Lovreta.**

S obzirom da za raspravu nije bilo više prijavljenih vijećnika predsjednica Gradskog vijeća Grada Makarske je prijedlog Odluke o davanju koncesije za posebnu upotrebu pomorskog dobra vaterpolskom klubu „GALEB – MAKARSKA RIVIJERA“ stavila na glasovanje.

*Odluka o davanju koncesije za posebnu upotrebu pomorskog dobra vaterpolskom klubu „GALEB – MAKARSKA RIVIJERA“ je usvojena jednoglasno s 12 (dvanaest) glasova ZA.*

1. **Prijedlog** **Odluke o kriterijima, mjerilima i načinu financiranja decentraliziranih funkcija osnovnog školstva Grada Makarske u 2023. godini**

Uvodno obrazloženje prijedloga Odluke o kriterijima, mjerilima i načinu financiranja decentraliziranih funkcija osnovnog školstva Grada Makarske u 2023. godini je dala **privremena pročelnica Upravnog odjela za javne potrebe i društvene djelatnosti Sandra Vranješ.**

S obzirom da za raspravu nije bilo prijavljenih vijećnika predsjednica Gradskog vijeća Grada Makarske je prijedlog Odluke o kriterijima, mjerilima i načinu financiranja decentraliziranih funkcija osnovnog školstva Grada Makarske u 2023. godini stavila na glasovanje.

*Odluka o kriterijima, mjerilima i načinu financiranja decentraliziranih funkcija osnovnog školstva Grada Makarske u 2023. godini je usvojena jednoglasno s 12 (dvanaest) glasova ZA.*

1. **Prijedlog Odluke o prihvaćanju Akcijskog plana održivog energetskog razvitka i prilagodbe klimatskim promjenama (SECAP) Grada Makarske**

Uvodno obrazloženje prijedloga Odluke o prihvaćanju Akcijskog plana održivog energetskog razvitka i prilagodbe klimatskim promjenama (SECAP) Grada Makarske je dala **ravnateljica Javne ustanove Makarska razvojna agencija – MARA Lidija Vukadin Vranješ.**

Uvodno obrazloženje prijedloga Odluke o prihvaćanju Akcijskog plana održivog energetskog razvitka i prilagodbe klimatskim promjenama (SECAP) Grada Makarske je dao **gradonačelnik Grada Makarske Zoran Paunović.**

**Vijećnica Ivana Miočević Franić** je sudjelovala u pojedinačnoj raspravi, na raspravu joj je replicirala **predsjednica Gradskog vijeća Grada Makarske Gordana Muhtić** a vijećnica je odgovorila na repliku. **Vijećnica Ivana Miočević Franić** je nastavila pojedinačnu raspravu.

U pojedinačnoj raspravi je sudjelovala **vijećnica Marina Puharić.**

S obzirom da za raspravu nije bilo više prijavljenih vijećnika predsjednica Gradskog vijeća Grada Makarske je prijedlog Odluke o prihvaćanju Akcijskog plana održivog energetskog razvitka i prilagodbe klimatskim promjenama (SECAP) Grada Makarske stavila na glasovanje.

*Odluka o prihvaćanju Akcijskog plana održivog energetskog razvitka i prilagodbe klimatskim promjenama (SECAP) je usvojena jednoglasno s 11 (jedanaest) glasova ZA.*

1. **Prijedlog Zaključka o prihvaćanju Izvješća o radu Javne ustanove Makarska razvojna agencija - MARA za 2022. godinu**

Uvodno obrazloženje prijedloga Zaključka o prihvaćanju Izvješća o radu Javne ustanove Makarska razvojna agencija - MARA za 2022. godinuje dala **ravnateljica Javne ustanove Makarska razvojna agencija – MARA Lidija Vukadin Vranješ.**

U ime Kluba vijećnika SDP Makarska – Stjepan Zelić u raspravi je sudjelovala **predsjednica Gradskog vijeća Grada Makarske Gordana Muhtić.**

**Vijećnica Marina Puharić** je sudjelovala u pojedinačnoj raspravi.

U pojedinačnoj raspravi je sudjelovala **vijećnica Ivana Miočević Franić.**

**Vijećnik Joško Lelas** je sudjelovao u pojedinačnoj raspravi.

S obzirom da za raspravu nije bilo više prijavljenih vijećnika predsjednica Gradskog vijeća Grada Makarske je prijedlog Zaključka o prihvaćanju Izvješća o radu Javne ustanove Makarska razvojna agencija - MARA za 2022. godinustavila na glasovanje.

*Zaključak o prihvaćanju Izvješća o radu Javne ustanove Makarska razvojna agencija - MARA za 2022. godinu* *je usvojen jednoglasno s 12 (dvanest) glasova ZA.*

1. **Prijedlog Zaključka o davanju suglasnosti na prijedlog Statuta Gradske knjižnice Makarska**

Uvodno obrazloženje prijedloga Zaključka o davanju suglasnosti na prijedlog Statuta Gradske knjižnice Makarska je dala**ravnateljica Javne ustanove Gradska knjižnica Makarska Ana Duvnjak.**

U ime Kluba vijećnika HDZ-a u raspravi je sudjelovao **vijećnik Marko Ožić-Bebek** kojemu je na izlaganje odgovorila **ravnateljica Javne ustanove Gradska knjižnica Makarska Ana Duvnjak. Vijećnik Marko Ožić-Bebek** je nastavio raspravu a na izlaganje iz rasprave su mu odgovore dali **gradonačelnik Grada Makarske Zoran Paunović, ravnateljica Javne ustanove Gradska knjižnica Makarska Ana Duvnjak** i **predsjednica Gradskog vijeća Grada Makarske Gordana Muhtić.**

**Vijećnik Joško Lelas** je sudjelovao u pojedinačnoj raspravi.

U pojedinačnoj raspravi je sudjelovala i **vijećnica Ivana Miočević Franić.**

S obzirom da za raspravu nije bilo više prijavljenih vijećnika predsjednica Gradskog vijeća Grada Makarske je prijedlog Zaključka o davanju suglasnosti na prijedlog Statuta Gradske knjižnice Makarska stavila na glasovanje.

*Zaključak o davanju suglasnosti na prijedlog Statuta Gradske knjižnice Makarska je usvojen s 11 (jedanaest) glasova ZA i 1 (jednim) SUZDRŽANIM glasom.*

1. **Prijedlog Rješenja o razrješenju i imenovanju člana Vijeća za davanje koncesijskog odobrenja na pomorskom dobru na području Grada Makarske**

Uvodno obrazloženje prijedloga Rješenja o razrješenju i imenovanju člana Vijeća za davanje koncesijskog odobrenja na pomorskom dobru na području Grada Makarske je dao **privremeni pročelnik Upravnog odjela za razvoj Grada Matko Lovreta.**

S obzirom da za raspravu nije bilo prijavljenih vijećnika predsjednica Gradskog vijeća Grada Makarske je prijedlog Rješenja o razrješenju i imenovanju člana Vijeća za davanje koncesijskog odobrenja na pomorskom dobru na području Grada Makarske stavila na glasovanje.

*Rješenje o razrješenju i imenovanju člana Vijeća za davanje koncesijskog odobrenja na pomorskom dobru na području Grada Makarske je usvojeno s 11 (jedanaest) glasova ZA i 1 (jednim) SUZDRŽANIM glasom.*

1. **Prijedlog** **Rješenja o razrješenju i imenovanju članice Odbora za dodjelu priznanja i nazive ulica i trgova**

Uvodno obrazloženje prijedloga Rješenja o razrješenju i imenovanju članice Odbora za dodjelu priznanja i nazive ulica i trgova je dao **predsjednik Odbora za izbor i imenovanje Gradskog vijeća Grada Makarske Jakov Lovreta.**

**Predsjednica Gradskog vijeća Gordana Muhtić** je sudjelovala u pojedinačnoj raspravi.

S obzirom da za raspravu nije bilo više prijavljenih vijećnika predsjednica Gradskog vijeća Grada Makarske je prijedlog Rješenja o razrješenju i imenovanju članice Odbora za dodjelu priznanja i nazive ulica i trgova stavila na glasovanje.

*Rješenje o razrješenju Nele Franić i imenovanju Jagode Martić za članicu Odbora za dodjelu priznanja i nazive ulica i trgova je usvojeno s 11 (jedanaest) glasova ZA i 1 (jednim) SUZDRŽANIM glasom.*

Sjednica je završila u 15.35 sati. 

Zapisnik vodio:

Tonći Batinić, dipl. iur.

             **Predsjednica**

              **Gradskog vijeća**

                                 Gordana Muhtić, dipl.iur.